Molėtų rajono savivaldybės komunalinių atliekų sraute susidarančių pakuočių ir pakuočių atliekų, antrinių žaliavų rūšiuojamojo surinkimo, vežimo, perdavimo atliekų naudotojui, bei infrastruktūros įrengimo, atnaujinimo, priežiūros ir plėtros paslaugų teikimo sutarties

1 priedas

**TECHNINĖ SPECIFIKACIJA**

1. **PAGRINDINĖS SĄVOKOS**
	1. **Administravimo informacinė sistema** – atliekų turėtojų, konteinerių objektų, atliekų surinkimo konteinerių tvarkymo ir su tuo susijusių atliekų tvarkymo paslaugų apskaitai bei monitoringui vykdyti naudojamos programinės ir techninės įrangos atskiros priemonės arba jų sistema.
	2. **Administratorius** - Molėtų rajono savivaldybės teisės aktų nustatyta tvarka paskirtas komunalinių atliekų tvarkymo sistemos administratorius.
	3. **Bendro naudojimo pakuočių atliekų ir antrinių žaliavų konteineris –** tai pakuočių atliekų ir antrinių žaliavų surinkimo konteineris, kai konteineriu bendrai naudojasi komunalinių atliekų turėtojų grupė – trijų ir daugiau būstų gyventojai arba du ir daugiau juridiniai asmenys, pas kuriuos susidaro komunalinės atliekos.
	4. **Individualaus naudojimo pakuočių atliekų ir antrinių žaliavų konteineris –** tai pakuočių atliekų ir antrinių žaliavų surinkimo konteineris, kuriuo naudojasi vienbučio ar dvibučio gyvenamojo namo gyventojai arba vienas juridinis asmuo, tai yra mažmeninės prekybos parduotuvė, viešojo administravimo, mokslo, kultūros, švietimo, sporto, sveikatos priežiūros ir gydymo įstaiga, apgyvendinimo, maitinimo ir kitų paslaugų ir veiklų sektorių juridinis asmuo, pas kurį susidarančios pakuočių atliekos savo pobūdžiu ir sudėtimi panašios į namų ūkių pakuočių atliekas, kurioms nepriskiriamos transporto pakuočių atliekos (toliau – juridiniai asmenys).
	5. **Informacinis lipdukas –** ant pakuočių atliekų ir antrinių žaliavų konteinerių klijuojamas, iš vandeniui atsparaus popieriaus ar kitos medžiagos pagamintas, atspausdintas vandeniui ir blukimui atspariais dažais lipdukas, kuriame pateikiama mažiausiai ši informacija: Paslaugų teikėjo pavadinimas, telefono numeris, interneto svetainės adresas, el. pašto adresas, telefono numeris, konteinerio paskirtis, kokias atliekas galima šalinti konteineryje ir kita Savivaldybės reikalaujama informacija. Konteinerio paskirtis gali būti užrašoma ant priekinės pakuočių atliekų ir antrinių žaliavų konteinerio sienelės drėgmei, UV spinduliams ir temperatūriniams pokyčiams atspariais dažais. Tokio užrašo ir informacinio lipduko matmenis, tekstą ir stilių nustato Paslaugų teikėjas. Pusiau požeminiams ir požeminiams konteineriams gali būti taikomi atskiros formos informaciniai lipdukai, užklijuoti ant lentelių arba konteinerių dangčių. Informacinis lipdukas gali būti spalvotas. Informacinius lipdukus atspausdina ir klijuoja Paslaugų teikėjas.
	6. **Konteinerio objektas –** komunalinių atliekų turėtojo (–jų) (toliu – atliekų turėtojas) valdomas ir (ar) naudojamas nekilnojamojo turto objektas (–ai), kuriam (–iems) priskiriamas pakuočių atliekų ir antrinių žaliavų konteineris.
	7. **Konteineris** – pakuočių atliekų ir antrinių žaliavų rinkimo iš atliekų turėtojų priemonė, kurią aptarnauja Paslaugų teikėjas ir kuri parenkama, įsigyjama, naudojama ir skirstoma pagal:
		1. pagal naudojimo mastą ir prieinamumą naudotis:

1.7.1.1. individualaus naudojimo (individualus);

1.7.1.2. bendro (kolektyvinio) naudojimo;

1.7.2. pagal naudojimo paskirtį:

1.7.2.1. stiklinių pakuočių atliekoms ir stiklo antrinėms žaliavoms surinkti;

1.7.2.2. popierinių, kartoninių pakuočių atliekoms ir popieriaus, kartono antrinėms žaliavoms surinkti;

1.7.2.3. plastikinių, metalinių, kombinuotųjų pakuočių atliekoms ir plastiko, metalo antrinėms žaliavoms surinkti;

1.7.2.4. plastikinių, metalinių, popierinių, kartoninių, kombinuotųjų ir kitų rūšių pakuočių atliekoms ir plastiko, metalo, popieriaus, kartono antrinėms žaliavoms surinkti (naudojamas vietoj 1.7.2.2. ir 1.7.2.3. papunkčiuose nurodytų atskirų konteinerių);

1.7.3. pagal įrengimo būdą:

1.7.3.1. antžeminiai;

1.7.3.2. požeminiai;

1.7.4. pagal konteinerio, jo dangčio ar ant konteinerio esančio žymėjimo spalvą:

1.7.4.1. žali – stiklas;

1.7.4.2. mėlyni – popierius;

1.7.4.3. geltoni – plastikas;

1.7.4.4. kelių spalvų (mėlyni ir geltoni);

1.7.5. pagal nuosavybę:

1.7.5.1. Užsakovo;

1.7.5.2. paslaugų teikėjo;

1.7.5.3. atliekų turėtojo.

* 1. **Konteinerio žymeklis –** prie pakuočių atliekų ir antrinių žaliavų konteinerio priklijuojamas ir (arba) kamščio formos arba kniedėmis tvirtinamas identifikacinis RFID atsakiklis (žymeklis), kuris per tinklines paslaugas susiejamas su konteinerį identifikuojančiais duomenimis. RFID atsakiklis atsparus vandeniui, chemikalams bei mechaniniams pažeidimams.
	2. **Konteinerio identifikacinis numeris –** tai pakuočių atliekų ir antrinių žaliavų konteineriui Paslaugų teikėjo suteikiamas su Savivaldybe suderintas konteinerio identifikavimo numeris, kuris nurodomas ant pakuočių atliekų ir antrinių žaliavų konteinerio klijuojamame atskirame lipduke. Konteinerio identifikacinis numeris, susietas su konkrečiu konteineriu turi būti naudojamas tas pats visą sutarties galiojimo laikotarpį.
	3. **Konteinerių aikštelė –** konteinerių grupė, skirta tos pačios ar įvairių rūšių komunalinėms atliekoms surinkti**.** Konteinerių aikštelės gali būti su visų/dalies rūšių komunalinių atliekų surinkimo konteineriais arba tik su pakuočių atliekų ir antrinių žaliavų konteineriais.
	4. **Konteinerių identifikavimo sistema (arba automatinio duomenų perdavimo sistema) –** Paslaugų teikėjo įsigyta ir naudojama techninė ir programinė įranga, skirta fiksuoti ir perduoti Užsakovui ar Savivaldybės paskirtam Administratoriui duomenis ir įvykius, susijusius su Paslaugų pagal Sutartį teikimu ir pakuočių atliekų ir antrinių žaliavų konteinerių aptarnavimu kaip tai apibrėžta Techninės specifikacijos 10 ir 11 skyriuose.
	5. **Konteinerių rezervas–** Paslaugų teikėjo turimi nauji arba geros techninės ir estetinės būklės naudoti antžeminiai pakuočių atliekų ir antrinių žaliavų konteineriai, kurie yra naudojami trūkstamų antžeminių pakuočių atliekų ir antrinių žaliavų konteinerių pastatymui Savivaldybėje laikinam (konteinerių remonto laikotarpiui arba nustatytam jų naudojimo terminui, kai jis yra trumpesnis už Paslaugų teikimo terminą) ir (arba) nuolatiniam naudojimui, nebetinkamų naudoti ar dingusių antžeminių pakuočių atliekų ir antrinių žaliavų konteinerių pakeitimui bei naujų atliekų turėtojų aprūpinimui pakuočių atliekų ir antrinių žaliavų rūšiuojamojo surinkimo priemonėmis. Užsakovas Techninės specifikacijos 1 priede pateikia preliminarų konteinerių rezervo skaičių, kuris nėra privalomas, tačiau Paslaugų teikėjas turi rezerve turėti pakankamai konteinerių aprūpinti visus atliekų turėtojus 9.3 - 9.7 punktuose nurodyta tvarka. Paslaugų teikėjas savo nuožiūra ir rizika turi numatyti reikalingą konteinerių rezervo dydį Surinkimo paslaugoms teikti Paslaugų teikimo Sutarties galiojimo laikotarpiu, atsižvelgdamas į Techninėje specifikacijoje nurodytus reikalavimus ir įvertindamas 9.11-9.12, 9.18 ir 9.20 punktuose nurodytas sąlygas pakuočių atliekų ir antrinių žaliavų rūšiuojamojo surinkimo priemonėmis. Geros techninės ir estetinės būklės konteineriu laikomas tas pakuočių atliekų ir antrinių žaliavų konteineris, kuris neturi nei vieno defekto, nurodyto 1.1 punkte.
	6. **Netinkamas naudoti konteineris** – pakuočių atliekųir antrinių žaliavųkonteineris, kuris turi bent vieną iš šių defektų: skilusi ar nulaužta konteinerio dangčio dalis, dangčio negalima pilnai uždaryti ar atidaryti, dangčio visai nėra, sugadintas bent vienas konteinerio ratukas, deformuota konteinerio forma, aplaužytos konteinerio sienelės, yra įtrūkimų ar skylių konteinerio sienelėse ar konteinerio dugne, sugedęs antžeminio pastatomo ir įgilinto konteinerio ištuštinimo mechanizmas, pažeista ar fiziškai susidėvėjusi įgilinto konteinerio iškeliama talpa (maišas ar dėklas), yra kitaip fiziškai suniokotas, prastos estetinės išvaizdos (purvinas, ištepliotas dažais, apdegęs, surūdijęs ar kitaip subjaurotas), nėra tinkamas tolimesniam naudojimui pagal paskirtį.
	7. **Organizacija** – pakuočių atliekų tvarkymo organizavimo galiojančią licenciją turinti bei su Savivaldybe ir kiekvienu Savivaldybės parinktu pakuočių atliekų ir antrinių žaliavų surinkimo ir vežimo paslaugą teikiančiu paslaugų tiekėju sudariusi pakuočių atliekų ir antrinių žaliavų tvarkymo organizavimo ir finansavimo sutartį pakuočių atliekų ir antrinių žaliavų tvarkymą vykdant gamintojų ir importuotojų organizacija, kuriai teisės aktų nustatyta tvarka yra paskaičiuotos užimama rinkos dalis ir finansuojama rinkos dalis.
	8. **Pakuočių atliekos ir antrinės žaliavos** – iš atliekų turėtojų Savivaldybės teritorijoje atskirai surenkamos rūšiuojamojo surinkimo pakuočių atliekų ir antrinių žaliavų konteineriais komunalinės atliekos, kurias sudaro stiklo, popierinių ir kartoninių, plastikinių, metalinių, kombinuotų ir kitų pakuočių atliekos, tinkamos perdirbti popieriaus atliekos bei stiklinės, popierinės ir kartoninės, plastikinės, metalinės, kombinuotos antrinės žaliavos.
	9. **Pakuočių atliekų ir antrinių žaliavų surinkimo grafikas** – nustatytos datos, savaitės ar mėnesio dienos, kai yra vykdomas reguliarus pakuočių atliekų ir antrinių žaliavų rūšiuojamasis surinkimas Savivaldybės teritorijoje, ištuštinant pakuočių atliekų ir antrinių žaliavų konteinerius nustatytu periodiškumu bei tvarka. Paslaugų teikėjas turi įvertinti įstaigų ir įmonių darbo laiką, nes kitu laiku pakuočių atliekų ir antrinių žaliavų konteineriai nėra laisvai prieinami (tuštinant konteinerius reikia patekti į teritorijas, kuriose ribojamas privažiavimas – vartai, užtvaros, apsaugos postai, patikra). Paprastai įstaigų ir įmonių darbo laikas nustatomas nuo 8 iki 17 val., nedirbama šeštadieniais ir sekmadieniais, švenčių dienomis.
	10. **Paruošimo naudoti įrenginiai** – iš pakuočių atliekų ir antrinių žaliavų konteinerių surinktų atliekų paruošimo naudoti įrenginiai, kuriuose atliekos priimamos, sveriamos, iškraunamos ir apdorojamos paruošiant jas panaudojimui įrenginių operatoriaus, parinkto Organizacijų pagal Lietuvos Respublikos Pakuočių ir pakuočių atliekų tvarkymo įstatyme nustatyta tvarka, kuriuose priimamos ir paruošiamos naudoti iš aptarnaujamoje Savivaldybės teritorijoje ištuštintų pakuočių atliekų ir antrinių žaliavų konteinerių surinktos atliekos.
	11. **Paslaugos –** Paslaugos apibrėžtos Sutartyje tarp Užsakovo ir Paslaugų teikėjo.
	12. **Užsakovas–** Molėtų rajono savivaldybės administracija.
	13. **Perpildytas konteineris –** pakuočių atliekų ir antrinių žaliavų konteineris, kuris pripildytas atliekomis virš viršutinio konteinerio krašto, kai konteinerio dangtis pilnai neužsidaro arba atliekos nebetelpa į pakuočių atliekų ir antrinių žaliavų konteinerį per jame esančią atliekų įmetimo angą.
	14. **Sutartis** – Molėtų rajono savivaldybės komunalinių atliekų sraute susidarančių pakuočių ir pakuočių atliekų, antrinių žaliavų rūšiuojamojo surinkimo, vežimo, perdavimo atliekų naudotojui, bei infrastruktūros įrengimo, atnaujinimo, priežiūros ir plėtros paslaugų teikimo.
	15. **Pranešimas apie netinkamas atliekas –** tai spausdintas dokumentas, kurį priklijuodamas ant pakuočių atliekų ir antrinių žaliavų konteinerio, Paslaugų teikėjas informuoja atliekų turėtoją, kad pakuočių atliekų ir antrinių žaliavų konteineryje yra neturinčių būti jame atliekų – mišrių komunalinių ir (arba) kitų atliekų (pvz., statybos ir griovimo atliekų ir kt.). Pranešime turi būti nurodyta: Paslaugų teikėjo pavadinimas, informacinis tekstas, nurodantis dėl kokios priežasties teikiamas pranešimas, Paslaugų teikėjo telefono numeris, elektroninis paštas bei adresas, skirtas atliekų turėtojų pranešimams teikti. Pranešimas turi būti ne mažesnio kaip A6 formato, pagamintas iš vandeniui atsparaus popieriaus, atspausdintas vandeniui atspariais dažais, lengvai pašalinamas. Prie pranešimo gali būti pridedama informacija apie tai, kokias atliekas galima šalinti pakuočių atliekų ir antrinių žaliavų konteineryje bei įspėjimas dėl Savivaldybės atliekų tvarkymo taisyklių reikalavimų nesilaikymo. Pranešimus atspausdina ir klijuoja Paslaugų teikėjas.
	16. **Raštiškas atliekų turėtojo pranešimas –** atliekų turėtojo su Paslaugų teikimu susijęs prašymas, pranešimas, paklausimas ar skundas dėl netinkamo Paslaugų teikimo arba jų neteikimo, kuriame nurodyti atliekų turėtojo kontaktiniai duomenys, pateiktas paštu, elektroniniu paštu ar tiesiogiai Paslaugų teikėjo ar Užsakovo atstovams.
	17. **Savivaldybė** **–** Molėtų rajono savivaldybė ir jos teritorija.
	18. **Savivaldybės atliekų tvarkymo taisyklės** - Molėtų rajono savivaldybės tarybos 2015 m. kovo 26 d. sprendimu Nr. B1-50 patvirtintos Molėtų rajono savivaldybės komunalinių atliekų tvarkymo taisyklės, įskaitant visus jų pakeitimus.
	19. **Sunkiai pravažiuojama teritorija –** atliekų surinkimo automobiliui dėl blogos kelio dangos, siaurų ar žemų pravažiavimų, reljefo ar šalikelėje augančių medžių/ krūmų, kelio užstatymo transporto priemonėmis, pastatytų statinių ar kitų panašaus pobūdžio aplinkybių nepravažiuojama teritorija / gatvė / kelias.
	20. **PATOF sutartis** – teisės aktų nustatyta tvarka, sudaroma trišalė pakuočių atliekų tvarkymo organizavimo ir finansavimo sutartis tarp Savivaldybės, Organizacijos/-ų ir Paslaugų teikėjo.
	21. **Žodinis atliekų turėtojo pranešimas** - atliekų turėtojo su Paslaugų teikimu susijęs prašymas, pranešimas, paklausimas ar skundas dėl netinkamo Paslaugų teikimo arba jų neteikimo, nurodant pranešėjo kontaktinius duomenis ar jų dalį, pateiktas Paslaugų teikėjo ar Užsakovo atstovams telefonu ar tiesiogiai išsakytas.
	22. Kitos šioje techninėje specifikacijoje vartojamos sąvokos yra suprantamos taip, kaip jos yra apibrėžtos Sutartyje ir galiojančiuose teisės aktuose.
1. **APTARNAUJAMOS TERITORIJOS IR APTARNAUJAMŲ OBJEKTŲ APRAŠYMAS**
	1. Aptarnaujama teritorija – Molėtų rajono savivaldybė.
	2. Paslaugų teikėjas aprūpina naujus atliekų turėtojus ir pakeičia esamus sulūžusius atliekų turėtojų konteinerius atitinkamais konteineriais ir aptarnauja šiuos konteinerių objektus:
		1. daugiabučius namus, kurie aprūpinami bendro naudojimo pakuočių atliekų ir antrinių žaliavų konteineriais;
		2. individualias namų valdas bei sodų paskirties objektus, kuriuose yra deklaruotų gyventojų ar nuolat gyvenama, kurie aprūpinami individualaus naudojimo pakuočių atliekų ir antrinių žaliavų konteineriais ir bendro naudojimo pakuočių atliekų ir antrinių žaliavų konteineriais (kai Paslaugų teikėjui nėra galimybės privažiuoti prie tokių namų valdų).
		3. naudojamus negyvenamosios paskirties pastatus (kuriuose susidaro pakuočių atliekos ir antrinės žaliavos savo pobūdžiu ir sudėtimi panašios į namų ūkių pakuočių atliekas ir antrines žaliavas, kurioms nepriskiriamos transporto pakuočių atliekos ir antrinės žaliavos), kurie aprūpinami individualaus naudojimo pakuočių atliekų ir antrinių žaliavų konteineriais arba bendro naudojimo pakuočių atliekų ir antrinių žaliavų konteineriais;
		4. kitus viešus objektus ir teritorijas, įskaitant garažų ir sodininkų bendrijas, viešas renginių vietas, įskaitant kitas laikino naudojimo vietas (pvz. kioskus, paviljonus, lauko kavines ir kt.) kurie aprūpinami bendro naudojimo pakuočių atliekų ir antrinių žaliavų konteineriais;
	3. Pakuočių atliekų ir antrinių žaliavų kolektyvinių konteinerių pastatymo vietų adresai, pakuočių atliekų ir antrinių žaliavų konteinerių paskirtis, tipas, kiekis, vidutinės talpos bei vidutinis jų ištuštinimo periodiškumas, pateikti šios Techninės specifikacijos priede Nr.1.

2.5. Rūšiuojamojo pakuočių atliekų ir antrinių žaliavų surinkimo skirtingo prieinamumo, naudojimo paskirties, tipo, talpos ir nuosavybės pakuočių atliekų ir antrinių žaliavų konteinerių kiekių sąrašas, šių pakuočių atliekų ir antrinių žaliavų konteinerių pastatymo ir (arba) įrengimo vietų adresai bei nustatytas pakuočių atliekų ir antrinių žaliavų konteinerių ištuštinimo periodiškumas nurodomi ir keičiami Užsakovo, užtikrinant pakuočių atliekų ir antrinių žaliavų surinkimo efektyvumą, didinant arba mažinant pakuočių atliekų ir antrinių žaliavų konteinerio ištuštinimo dažnį.

1. **PASLAUGŲ TEIKIMO APIMTYS**
	1. Komunalinių atliekų sraute susidarančių pakuočių atliekų ir antrinių žaliavų rūšiuojamojo surinkimo ir jų vežimo Organizacijų parinktiems pakuočių atliekų tvarkytojams, Paslaugos apima:
		1. visų bendro ir individualaus naudojimo pakuočių atliekų ir antrinių žaliavų konteinerių ištuštinimą, pagal konteinerių ištuštinimo grafiką. Metinis pakuočių atliekų ir antrinių žaliavų konteinerių ištuštinimų skaičius Paslaugos teikimo laikotarpiu Savivaldybėje gali kisti (didėti arba mažėti);
		2. pakuočių atliekų ir antrinių žaliavų konteinerių pastatymo ir ištuštinimo vietų priežiūrą, šių konteinerių ištuštinimo metu surenkant išsibarsčiusias ar paliktas prie jų 5 m atstumu pakuočių atliekas ir antrines žaliavas, įskaitant pakuočių atliekas ir antrines žaliavas, kurios paliekamos maišeliuose ar kitoje pakuotėje prie perpildytų pakuočių atliekų ir antrinių žaliavų konteinerių;
		3. viešųjų renginių ir laikino naudojimo vietų Užsakovo nurodytais atvejais aprūpinimą pakuočių atliekų ir antrinių žaliavų konteineriais, šių konteinerių surinkimą po renginio;
		4. pakuočių atliekų ir antrinių žaliavų konteinerių naudojimo priežiūrą, geros jų techninės būklės palaikymą, techniškai netvarkingų, sugadintų bei netinkamų naudoti pagal paskirtį antžeminių pakuočių atliekų ir antrinių žaliavų konteinerių remontą ir (arba) pakeitimą tinkamais naudoti pakuočių atliekų ir antrinių žaliavų konteineriais iš konteinerių rezervo per protingą terminą, ne ilgesnį kaip 5 darbo dienos, šios Techninės specifikacijos 8 skyriuje nurodyta tvarka. Ši nuostata taikoma nepriklausomai nuo konteinerių nuosavybės formos;
		5. esamų ir naujų konteinerių paženklinimą tinkamais informaciniais lipdukais ir konteinerių žymekliais ant jų, į informacinę sistemą perduodant Paslaugos teikimui reikalingus duomenis;
		6. apverstų, iš stovėjimo vietos išstumdytų bendro naudojimo antžeminių konteinerių pastatymą į jų nuolatinę vietą (kai tokie konteineriai randami pagal konteinerių ištuštinimo grafiką jų ištuštinti atvykus Paslaugų teikėjui arba pagal atskirą Užsakovo nurodymą);
		7. esamų atliekų turėtojų aprūpinimą trūkstamais atitinkamos paskirties, tipo, talpos ir kiekio antžeminiais pakuočių atliekų ir antrinių žaliavų konteineriais (su tinkamais informaciniais lipdukais ir konteinerių žymekliais ant jų) per pasiruošimo Paslaugos teikimui nustatytą terminą pagal Užsakovo ar Administratoriaus pateiktus duomenis ir su Užsakovu suderintas konteinerių pastatymo vietas;
		8. naujų atliekų turėtojų aprūpinimą Užsakovo ar Administratoriaus nustatytos paskirties, tipo, talpos ir kiekio antžeminiais pakuočių atliekų ir antrinių žaliavų konteineriais (su tinkamais informaciniais lipdukais ir konteinerių žymekliais ant jų) per 5 darbo dienas pagal Užsakovo ar Administratoriaus pateiktus duomenis ir su Užsakovu suderintas konteinerių pastatymo vietas. Aptarnaujamų pakuočių atliekų ir antrinių žaliavų konteinerių skaičius paslaugos teikimo sutarties laikotarpiu Savivaldybėje gali kisti (didėti arba mažėti);
		9. iš pakuočių atliekų ir antrinių žaliavų konteinerių surinktų atliekų vežimą į Organizacijų parinkto/-ų pakuočių atliekų tvarkytojo/-ų teritoriją;
		10. teisingos, savalaikės ir tikslios informacijos apie Paslaugų teikimą įvedimą į informacinės sistemos duomenų bazę, šios informacijos perdavimą į Užsakovo ar Administratoriaus informacinę sistemą;
		11. pakuočių atliekų ir antrinių žaliavų surinkimą ir šių atliekų perdavimą Organizacijų parinktiems pakuočių atliekų tvarkytojams įrodančių dokumentų patekimą Organizacijoms su kopijomis Užsakovui;
		12. registravimą ir nagrinėjimą atliekų turėtojų žodinių ir rašytinių pranešimų, prašymų ir skundų, susijusius su pakuočių atliekų ir antrinių žaliavų surinkimu ir vežimu, ir ne vėliau kaip per 5 darbo dienas pateikiant atsakymus pareiškėjams, nurodant sprendimų apskundimo galimybę Užsakovui;
		13. pakuočių atliekų ir antrinių žaliavų konteineriuose randamų arba pastebimų atliekų vizualinę kontrolę prieš šių konteinerių ištuštinimą, fiksuojant neturinčias juose būti atliekas pagal Sutartyje, PATOF sutartyje bei Savivaldybės atliekų tvarkymo taisyklėse keliamus reikalavimus ir kurioms surinkti yra skiriami kitokios paskirties konteineriai arba kurios neturėtų būti metamos į pakuočių atliekų ir antrinių žaliavų konteinerius; nustatyto konteinerių naudojimo ne pagal paskirtį pažeidimo fiksavimą konteinerių identifikavimo sistemoje atitinkamu įrašu ir nuotrauka (–omis) ir pranešimo priklijavimą prie neištuštinto arba ištuštinto individualaus naudojimo pakuočių atliekų ir antrinių žaliavų konteinerio;
		14. bendro naudojimo pakuočių atliekų ir antrinių žaliavų konteinerių plovimo ir dezinfekavimo darbus šioje Techninėje specifikacijoje ir Savivaldybės atliekų tvarkymo taisyklėse numatyta tvarka;
		15. atliekų turėtojų informavimą apie pakuočių atliekų ir antrinių žaliavų surinkimo grafikus, bendro naudojimo pakuočių atliekų ir antrinių žaliavų konteinerių plovimo ir dezinfekavimo darbus ir pakuočių atliekų ir antrinių žaliavų rūšiuojamąjį surinkimą Užsakovo ir (ar) teisės aktų nustatyta tvarka;
		16. pasiūlymų, susijusių su Paslaugų kokybės gerinimu, teikimą Užsakovui;
		17. Esant poreikiui, papildomų antžeminių pakuočių atliekų ir antrinių žaliavų konteinerių įsigijimo, saugojimo, paruošimo naudoti, pastatymo laikinam (konteinerių remonto laikotarpiui arba nustatytam jų naudojimo terminui, kai jis yra trumpesnis už Paslaugų teikimo terminą) ir (arba) nuolatiniam naudojimui, nuėmimo, pakeitimo, remonto, konteinerių žymeklių įsigijimo, uždėjimo ir pakeitimo, informacinių lipdukų ir konteinerių identifikacinių numerių pagaminimo, užklijavimo ir pakeitimo bei kitos, su Paslaugos teikimu nurodytomis sąlygomis susijusios Paslaugų teikėjo patiriamos išlaidos bei mokami mokesčiai turi būti įskaityti į Paslaugų teikėjo siūlomą Paslaugų kainą. **Vadovaujantis šiuo reikalavimu, pasibaigus Sutarčiai, Paslaugų teikėjas privalės palikti tolimesniam naudojimuisi Savivaldybėje atliekų turėtojams pateiktus naudojimuisi pakuočių atliekų ir antrinių žaliavų konteinerius**.
	2. kiti su Paslaugų teikimu susiję Paslaugų teikėjo patiriami kaštai turi būti įskaičiuojami į Paslaugų teikėjo išlaidas.
	3. Duomenys apie Paslaugų teikimo parametrus – esami ir numatomi pakuočių atliekų ir antrinių žaliavų konteinerių pastatymo vietų adresai, esamų ir numatomų pakuočių atliekų ir antrinių žaliavų konteinerių prieinamumas naudotis, paskirtis, tipai, talpos, kiekiai, konteinerių ištuštinimo nustatomas periodiškumas pateikti Techninės specifikacijos priede Nr. 1. Atsižvelgiant į galimas Paslaugų teikimo rizikas nėra galimybės tiksliai įvardinti konkrečių Paslaugų apimčių per visą Sutarties galiojimo laikotarpį. Tikslios naujų konteinerių pastatymo vietos bus derinamos su Savivaldybe, vadovaujantis teisės aktais – suderinus šias vietas su gyventojų atstovais bei įsitikinus, kad numatytos vietos atitinka teisės aktų reikalavimus **Užsakovas neįsipareigoja Sutarties vykdymo metu pasiekti maksimalias Paslaugų teikimo apimtis arba pasiekti preliminarių apimčių.** **Tai nebus vertinama kaip Sutarties pakeitimo pagrindas ir nebus Užsakovo atsakomybės pagrindas.**
	4. Pažymima, kad atliekų turėtojų aprūpinimas trūkstamais pakuočių atliekų ir antrinių žaliavų konteineriais, tolesnis naujų atliekų turėtojų skaičiaus augimas priklauso nuo Savivaldybės plėtros atskirose Savivaldybės pakuočių atliekų ir antrinių žaliavų surinkimo ir tvarkymo zonose. Tikėtina, kad didžiausias atliekų turėtojų aprūpinimo individualaus ir bendro naudojimo antžeminiais konteineriais poreikis bus pirmaisiais Sutarties vykdymo metais.
2. **infrastruktūrOS atnaujinimo, plėtROS ir Priežiūros reikalavimai**
	1. Infrastruktūra **atnaujinama, plečiama ir prižiūrima** užtikrinant, kad rūšiavimo konteineriai būtų tinkami naudoti ir prieinami atliekų turėtojams laikantis šių reikalavimų:
		1. Lietuvos Respublikos aplinkos ministro 2012 m. spalio 23 d. įsakymu Nr. D1-857 patvirtintų Minimalių komunalinių atliekų tvarkymo paslaugos kokybės reikalavimų.
		2. Lietuvos Respublikos aplinkos ministro 2022 m. balandžio 29 d. įsakymu Nr. D1-123 patvirtintų Pakuočių atliekų, susidarančių komunalinių atliekų sraute, rūšiuojamojo surinkimo ir vežimo paslaugos teikimo būtinųjų reikalavimų ir pakuočių atliekų tvarkymo organizavimo ir finansavimo sutarties būtinųjų sąlygų (toliau - Reikalavimai).
	2. Užsakovo nurodymu Paslaugų teikėjas turi užtikrinti žemiau išdėstytus reikalavimus.
	3. Individualių gyvenamųjų namų rajonuose ir pavienių gyvenamųjų namų, iki kurių gali privažiuoti atliekas surenkanti transporto priemonė, teritorijose kiekvieno vienbučio ar dvibučio gyvenamojo namo gyventojams pastatomas vienas Reikalavimų nuostatose nurodytas individualaus naudojimo rūšiavimo konteinerių komplektas.
	4. Pavienių gyvenamųjų namų teritorijoje esančio vienbučio ar dvibučio gyvenamojo namo, iki kurio (arčiau kaip 300 m) negali privažiuoti atliekas surenkanti transporto priemonė, gyventojams turi būti sudaryta galimybė naudotis šalia artimiausio kelio ne didesniu kaip 1 km atstumu nuo tokio gyvenamojo namo pastatytais kolektyvinio (bendro) naudojimo rūšiavimo konteineriais.
	5. Juridiniams asmenims įrengiamas ar pastatomas vienas Reikalavimų nuostatose nurodytas individualaus naudojimo rūšiavimo konteinerių komplektas arba, prie pastatų, kur veiklą vykdo grupė juridinių asmenų – bent vienas Reikalavimų nuostatose nurodytas kolektyvinio (bendro) naudojimo rūšiavimo konteinerių komplektas.
	6. Jei Reikalavimų nuostatose nurodyto vienbučio ar dvibučio gyvenamojo namo gyventojams laikinai nėra techninių galimybių pastatyti Reikalavimų nuostatose nurodyto individualaus naudojimo rūšiavimo konteinerių komplekto, Savivaldybės (arba jos pavedimu –paskirto Administratorius) sprendimu gali būti skiriamos kitos priemonės pakuočių atliekoms ir antrinėms žaliavoms surinkti ir rūšiuoti, kol atsiras techninių galimybių pastatyti tokį rūšiavimo konteinerių komplektą. Individualaus naudojimo rūšiavimo konteinerių komplektas Reikalavimų nuostatose nurodyto vienbučio ar dvibučio gyvenamojo namo gyventojams pastatomas ne vėliau kaip per 6 mėnesius nuo dienos, kai Savivaldybė (arba jos pavedimu –paskirtas Administratorius) nustatė ar sužinojo apie poreikį šiems atliekų turėtojams pastatyti rūšiavimo konteinerių komplektą (šis terminas taikomas, jei infrastruktūrą prižiūrinčio subjekto rezerve nelikę individualaus naudojimo rūšiavimo konteinerių, todėl bus vykdomas tokių konteinerių pirkimas).
	7. Trūkstamas individualaus ar kolektyvinio (bendro) naudojimo rūšiavimo konteinerių komplektas komunalinių atliekų turėtojams pastatomas ar įrengiamas ne vėliau kaip per 1 mėnesį nuo dienos, kai Savivaldybė nustatė ar sužinojo apie poreikį pastatyti trūkstamą rūšiavimo konteinerių komplektą. Jei infrastruktūrą prižiūrinčio subjekto rezerve nelikę individualaus ar kolektyvinio (bendro) naudojimo rūšiavimo konteinerių ir bus vykdomas jų pirkimas, šių rūšiavimo konteinerių komplektas komunalinių atliekų turėtojams pastatomas ar įrengiamas ne vėliau kaip per 6 mėnesius nuo dienos, kai Savivaldybė nustatė ar sužinojo apie poreikį šiems atliekų turėtojams pastatyti trūkstamą rūšiavimo konteinerių komplektą.
	8. Užsakovas arba Savivaldybės paskirtas Administratorius parenka rūšiavimo konteinerių dydį atsižvelgdama į tai, kiek atliekų turėtojų naudosis šiuo konteineriu ir į planuojamą konteinerio ištuštinimo dažnį:
	9. Jei Reikalavimų nuostatose nurodytas kolektyvinio (bendro) naudojimo rūšiavimo konteinerių komplektas skirtas naudotis nuo 100 iki 300 gyventojų, tokį komplektą sudaro ne mažesni kaip 0,66 m³ rūšiavimo konteineriai (išskyrus skirtus stiklinių pakuočių atliekoms ir stiklo antrinėms žaliavoms surinkti) ir ne mažesnis kaip 0,24 m³ stiklinių pakuočių atliekoms ir stiklo antrinėms žaliavoms surinkti skirtas rūšiavimo konteineris.
	10. Jei Reikalavimų nuostatose nurodytas kolektyvinio (bendro) naudojimo rūšiavimo konteinerių komplektas skirtas naudotis nuo 300 iki 600 gyventojų, tokį komplektą sudaro ne mažesni kaip 1,3 m³ rūšiavimo konteineriai (išskyrus skirtus stiklinių pakuočių atliekoms ir stiklo antrinėms žaliavoms surinkti) ir ne mažesnis kaip 0,66 m³ stiklinių pakuočių atliekoms ir stiklo antrinėms žaliavoms surinkti skirtas rūšiavimo konteineris.
	11. Jei Reikalavimų nuostatose nurodytą individualaus naudojimo rūšiavimo konteinerių komplektą planuojama ištuštinti ne rečiau kaip kartą per mėnesį, tokį komplektą sudaro ne mažesni kaip 0,24 m³ rūšiavimo konteineriai (išskyrus skirtus stiklinių pakuočių atliekoms ir stiklo antrinėms žaliavoms surinkti) ir ne mažesnis kaip 0,12 m³ stiklinių pakuočių atliekoms ir stiklo antrinėms žaliavoms surinkti skirtas rūšiavimo konteineris.
3. **PAKUOČIŲ ATLIEKŲ IR ANTRINIŲ ŽALIAVŲ SURINKIMAS IR VEŽIMAS**
	1. Savivaldybės teritorijoje iš rūšiavimo konteinerių surinktos atliekos turi būti perduodamos Organizacijų parinktiems pakuočių atliekų tvarkytojams, kaip nustatyta Pakuočių ir pakuočių atliekų tvarkymo įstatymo 10 straipsnio 4 dalies 2 punkte. Jas perdavus, Organizacijoms turi būti pateikti (netaikant papildomo mokesčio) šių atliekų perdavimą organizacijų parinktiems pakuočių atliekų tvarkytojams įrodantys dokumentai, kuriuose nurodytas pakuočių atliekų kiekis turi atitikti surinktą iš rūšiavimo konteinerių pakuočių atliekų kiekį, koks perduotas organizacijų parinktiems pakuočių atliekų tvarkytojams ir organizacijų finansuotas (tai yra, apmokėtos šio pakuočių atliekų kiekio surinkimo ir vežimo išlaidos) proporcingai jų dalyvių ir organizuoti pakuočių atliekų tvarkymą sutartiniais pagrindais pavedusių gamintojų ir importuotojų užimamai rinkos daliai, kuri apskaičiuojama Gamintojų ir importuotojų, kurie Lietuvos Respublikos vidaus rinkai tiekia elektros ir elektroninę įrangą, pakuotes, padangas, užimamos rinkos dalies nustatymo tvarkos aprašo, patvirtinto Lietuvos Respublikos aplinkos ministro 2012 m. liepos 12 d. įsakymu Nr. D1-589 „Dėl Gamintojų ir importuotojų, kurie Lietuvos Respublikos vidaus rinkai tiekia elektros ir elektroninę įrangą, pakuotes, padangas, užimamos rinkos dalies nustatymo tvarkos aprašo patvirtinimo“, nustatyta tvarka (toliau – organizacijų užimama rinkos dalis). Tokie dokumentai pateikiami ne vėliau kaip per 30 dienų nuo PVM sąskaitos faktūros už suteiktas surinkimo paslaugas pateikimo Organizacijai.
	2. Pakuočių atliekos ir antrinės žaliavos surenkamos pagal Paslaugos teikėjo pateiktus ir Užsakovo patvirtintus pakuočių atliekų ir antrinių žaliavų surinkimo grafikus.
	3. Darbo dienomis nuo 22.00 val. iki 7.00 val. pakuočių atliekos ir antrinės žaliavos gali būti renkamos tik Paslaugų teikėjui gavus raštišką Užsakovo sutikimą. Šiuo paros metu pakuočių bei popieriaus atliekos ir antrinės žaliavos gali būti renkamos tik nekeliant triukšmo, netrikdant kitų asmenų ramybės ir poilsio ar darbo.
	4. Paslaugų teikėjas, teikdamas Paslaugas, privalo laikytis atliekų tvarkymą, triukšmo prevenciją viešosiose vietose reglamentuojančių ir kitų teisės aktų reikalavimų.
	5. Paslaugų teikėjas, **Pasiruošimo termino laikotarpiu ruošdamas ir teikdamas Užsakovui tvirtinti** **pakuočių atliekų** **ir antrinių žaliavų surinkimo grafiką** (kuriuo numato vadovautis pradėjęs teikti Paslaugas), privalo įvertinti Techninės specifikacijos priede Nr. 1 nurodytus antžeminių stumdomų, pastatomų ir požeminių konteinerių kiekius atitinkamose pirkimo objekto dalyse su priimamais vidutiniais jų ištuštinimo dažniais bei teikti jį Užsakovui tvirtinimui 5.25 punkte nustatyta tvarka, naudojant tokius pakuočių atliekų ir antrinių žaliavų konteinerių ištuštinimo vidutinius dažnius ir (arba) ištuštinimo periodiškumą:
		1. Daugiabučių gyvenamųjų namų rajonuose bendro naudojimo pakuočių atliekų ir antrinių žaliavų konteineriai, išskyrus skirtus stiklinių pakuočių atliekoms ir stiklo antrinėms žaliavoms surinkti, ne rečiau kaip kartą per dvi savaites, bet ne vėliau kaip per 24 valandas nuo Užsakovo pranešimo, kad konteineris pripildytas ar perpildytas, gavimo;
		2. Daugiabučių gyvenamųjų namų rajonuose stiklinių pakuočių atliekoms ir stiklo antrinėms žaliavoms surinkti skirti pakuočių atliekų ir antrinių žaliavų konteineriai ištuštinami ne rečiau kaip kartą per mėnesį, bet ne vėliau kaip per 24 valandas nuo Užsakovo pranešimo, kad konteineris pripildytas ar perpildytas, gavimo;
		3. Individualių gyvenamųjų namų rajonuose ir pavienių gyvenamųjų namų, iki kurių gali privažiuoti atliekas surenkanti transporto priemonė, teritorijose, atskirų gyvenamųjų pastatų ar jų grupių vietovėse, prie sodininkų, garažų bendrijų teritorijų ar kituose bendrojo naudojimo objektuose ar teritorijose:
			1. Rūšiavimo konteineriai, išskyrus skirtus stiklinių pakuočių atliekoms ir stiklo antrinėms žaliavoms surinkti, ištuštinami ne rečiau kaip kartą per mėnesį.
			2. Stiklinių pakuočių atliekoms ir stiklo antrinėms žaliavoms surinkti skirti rūšiavimo konteineriai ištuštinami ne rečiau kaip kartą per tris mėnesius.
		4. Kai nesilaikoma pakuočių atliekų ir antrinių žaliavų išvežimo grafiko, Paslaugų teikėjas turi išvežti atliekas per 24 valandas.
		5. Techninės specifikacijos 5.5.1, 5.5.2 papunkčiuose nurodytas rūšiavimo konteinerių ištuštinimo terminas – 24 valandos – netaikomas, jei Paslaugų teikėjas negali ištuštinti rūšiavimo konteinerio dėl užstatyto privažiavimo prie rūšiavimo konteinerio ar dėl kitų savivaldybės nustatytų objektyvių priežasčių ir savivaldybės nustatyta tvarka apie šias priežastis informavo Savivaldybę (arba jos pavedimu – Administratorių).
		6. Užsakovui ar Administratoriui nustačius, kad pakuočių atliekų ir antrinių žaliavų konteineris jo ištuštinimo pagal konteinerių ištuštinimo grafiką dieną buvo tris kartus ar daugiau kartų iš eilės perpildytas, Užsakovas priima sprendimą ištuštinti jį dažniau arba pastatyti didesnės talpos ar papildomą pakuočių atliekų ir antrinių žaliavų konteinerį;
		7. Užsakovui ar Administratoriui nustačius, kad pakuočių atliekų ir antrinių žaliavų konteineris jo ištuštinimo pagal konteinerių ištuštinimo grafiką dieną buvo tris kartus ar daugiau kartų iš eilės pripildytas mažiau kaip 3/4 jo tūrio, Užsakovas priima sprendimą jį ištuštinti rečiau.
		8. Pakuočių atliekos ir antrinės žaliavos iš savivaldybės didelių gabaritų atliekų surinkimo aikštelėse įrengtų pakuočių atliekoms ir antrinėms žaliavoms surinkti skirtų rūšiavimo konteinerių surenkamos ne vėliau kaip per 2 darbo dienas nuo Užsakovo ar Administratoriaus pranešimo pateikimo Paslaugų teikėjui, kad rūšiavimo konteineriai pripildyti ne mažiau kaip 3/4 jų tūrio.
	6. Paslaugų teikėjas privalo surinkti pakuočių atliekas ir antrines žaliavas iš visų šiomis atliekomis pripildytų, perpildytų arba nepilnai pripildytų pakuočių atliekų ir antrinių žaliavų konteinerių pagal suderintą grafiką visame maršrute, fiksuoti konteinerio ištuštinimą ir duomenis perduoti (eksportuoti) realiu laiku į Užsakovo ar Administratoriaus informacinę sistemą.
	7. Paslaugų teikėjas turi teisę reikalauti, kad atliekų turėtojai nustatytą pakuočių atliekų ir antrinių žaliavų konteinerių ištuštinimo dieną (pagal paskelbtą grafiką) išstumtų individualaus naudojimo pakuočių atliekų ir antrinių žaliavų konteinerius į šių konteinerių ištuštinimui Savivaldybės arba Paslaugų teikėjo nurodytas vietas tais atvejais, kai tokie konteineriai stovi patalpose, uždaruose kiemuose, ar atliekų surinkimo automobiliams neprivažiuojamose vietose (jei pakuočių atliekų ir antrinių žaliavų konteinerių ištuštinimas reikalauja neproporcingai didelių laiko sąnaudų ir pastangų).
	8. Jeigu konteinerius reikia paimti iš uždaromų patalpų (teritorijų), juos ištuštinus ir grąžinus į vietą durys ir vartai turi likti tokioje pat pozicijoje (atidaryti ar uždaryti) ir tokios pat būsenos (užrakinti ar atrakinti), kaip iki paimant konteinerius ištuštinti. Paslaugų teikėjui negalint patekti į uždaromą patalpą/ teritoriją, jis privalo nedelsdamas informuoti Užsakovą ar Administratorių telefonu ar elektroninėmis ryšių priemonėmis ir kreiptis į atliekų turėtoją dėl prieigos prie konteinerio (-ių) užtikrinimo.
	9. Paslaugų teikėjas turi teisę neištuštinti antžeminių stumdomų pakuočių atliekų ir antrinių žaliavų konteinerių, jeigu atliekų turėtojai jų neišstumia į nustatytą tokių konteinerių ištuštinimo vietą iki pakuočių atliekų ir antrinių žaliavų surinkimo grafike nustatyto laiko arba tokie pakuočių atliekų ir antrinių žaliavų konteineriai yra fiziškai nepasiekiami.
	10. Paslaugų teikėjas privalo atliekų surinkimo automobiliais rinkti atliekas iš pakuočių atliekų ir antrinių žaliavų konteinerių atskirai nuo kitų komunalinių atliekų, surenkamų šiais atliekų surinkimo automobiliais tuo pačiu metu iš kitos paskirties komunalinių atliekų konteinerių (pvz. mišrių atliekų konteinerių), nemaišant jų tarpusavyje atliekų surinkimo ir vežimo Techninės specifikacijos nurodytu atliekų tvarkytojo adresu metu.
	11. Paslaugų teikėjui draudžiama surenkamas atliekas iš konkretaus prieinamumo naudoti ir konkrečios naudojimo paskirties pakuočių atliekų ir antrinių žaliavų konteinerių maišyti jų surinkimo ir vežimo į atliekų priėmimo aikštelę metu su:
		1. kitos (–ų) savivaldybės (–ių) teritorijoje surinktomis atliekomis;
		2. komunalinių atliekų sraute susidariusiomis pakuočių atliekomis ir antrinėmis žaliavomis (tai yra su pakuočių atliekomis ir antrinėmis žaliavomis, kurios pagal Atliekų tvarkymo įstatymo 2 straipsnio 39 dalį nepriskiriamos prie komunalinių atliekų);
	12. Tais atvejais, kai **bendro** naudojimo pakuočių atliekų ir antrinių žaliavų konteineryje vizualiai yra pastebimos atliekos, neturinčios jame būti pagal Sutartyje, PATOF sutartyje ir (ar) Savivaldybės atliekų tvarkymo taisyklėse keliamus reikalavimus ir kurioms rinkti yra skirti kitos paskirties konteineriai arba kurias draudžiama išmesti į konteinerius, Paslaugų teikėjas privalo fiksuoti tokius konteinerių naudojimo ne pagal paskirtį atvejus konteinerių identifikavimo sistemoje, prieš ištuštinant tokius pakuočių atliekų ir antrinių žaliavų konteinerius nufotografuoti, fiksuojant nuotraukose šių konteinerių identifikacinius numerius ir juose matomas ar rastas netinkamas atliekas ir šią informaciją realiu laiku pateikti į Užsakovo ar Administratoriaus informacinę sistemą. Tokie bendro naudojimo konteineriai ištuštinami įprasta tvarka. Paslaugų teikėjo pateiktos informacijos pagrindu Užsakovas sprendžia dėl atsakomybės už Savivaldybės atliekų tvarkymo taisyklių pažeidimą taikymo.
	13. Paslaugų teikėjas, užfiksavęs **individualaus** naudojimo pakuočių atliekų ir antrinių žaliavų konteineryje neturinčias jame būti atliekas, turi teisę tokio pakuočių atliekų ir antrinių žaliavų konteinerio neištuštinti arba neturinčias būti jame atliekas ar jų dalį palikti šiame konteineryje po jo ištuštinimo, užklijuodamas ant jo pranešimą su jame nurodytu įspėjimu dėl Savivaldybės atliekų tvarkymo taisyklių reikalavimų nesilaikymo bei nuoroda, kur galima kreiptis dėl informacijos gavimo apie tai, koks pažeidimas buvo nustatytas, kokias atliekas galima bei draudžiama šalinti pakuočių atliekų ir antrinių žaliavų konteineryje ir kada bei kokiomis sąlygomis bus surinktos tinkamai išrūšiuotos pakuočių atliekos ir antrinės žaliavos.
	14. Individualaus naudojimo pakuočių atliekų ir antrinių žaliavų konteinerio aptarnavimas jo neištuštinant ir atliekant Paslaugų teikėjui 5.12 punkte nustatytomis aplinkybėmis privalomus veiksmus, kai 5.13 punkte nustatyta tvarka užfiksuotas konteinerių identifikavimo sistemoje konteinerio neištuštinimas ne dėl Paslaugų teikėjo kaltės (kai fiksuojamos konteineryje neturinčios būti atliekos), yra prilyginamas konteinerio tvarkymo jį ištuštinant paslaugai.
	15. Ištuštinti pakuočių atliekų ir antrinių žaliavų konteineriai turi būti grąžinami į tą vietą, iš kurios Paslaugų teikėjo personalas juos paėmė (su uždarytais dangčiais).
	16. Paslaugų teikėjas privalo užtikrinti tvarką ir švarą pakuočių atliekų ir antrinių žaliavų konteinerių tuštinimo metu, t. y. 5 m atstumu surinkti prie pakuočių atliekų ir antrinių žaliavų konteinerių paliktas, išsibarsčiusias bei maišeliuose ar kitoje pakuotėje paliktas atliekas.
	17. Jeigu pakuočių atliekų ir antrinių žaliavų konteineris jo tuštinimo metu yra perpildytas atliekomis ir (ar) šalia pakuočių atliekų ir antrinių žaliavų konteinerio yra randamos maišuose sudėtos pakuočių atliekos ir antrinės žaliavos, kurios netilpo į pakuočių atliekų ir antrinių žaliavų konteinerį, Paslaugų teikėjas privalo fiksuoti šį atvejį prieš ištuštinant konteinerį ir po jo ištuštinimo bei aplinkos aplink jį sutvarkymo pagal 5.16 punkte nurodytus reikalavimus konteinerių identifikavimo sistemoje nuotraukomis, fiksuojant jose šių konteinerių identifikacinius numerius su šalia matomomis atliekomis (kai tai iliustruoti nuotraukomis techniškai yra įmanoma), ir šią informaciją realiu laiku pateikti Užsakovui ar Administratoriui. Užsakovas, gavęsi tokią pasikartojančią informaciją (kai tai pasikartoja tris ir daugiau kartų iš eilės), priima sprendimą dėl tokių pakuočių atliekų ir antrinių žaliavų konteinerių tvarkymo: ar toje vietoje būtina keisti ištuštinimo periodiškumą, pakeisti esamą konteinerį į didesnės talpos pakuočių atliekų ir antrinių žaliavų konteinerį ar naudoti papildomą pakuočių atliekų ir antrinių žaliavų konteinerį. Užsakovas ne vėliau kaip prieš 10 (dešimt) darbo dienų raštiškai praneša Paslaugų teikėjui apie priimtą sprendimą. Paslaugų teikėjas privalo nuo gautame pranešime nurodytos dienos atlikti Užsakovo sprendime nurodytus pakeitimus.
	18. Dėl blogų oro sąlygų ar kitų priežasčių išstumdytus, išvartytus, apverstus bendro naudojimo pakuočių atliekų ir antrinių žaliavų konteinerius Paslaugų teikėjas turi sutvarkyti ir pastatyti į nuolatinę stovėjimo vietą ne vėliau kaip per 1 (vieną) darbo dieną po Perkančiosios organizacijos ar atliekų turėtojo pranešimo gavimo dienos.
	19. Jeigu takai, šalikelės arba keliai šalia pakuočių atliekų ir antrinių žaliavų konteinerių nenuvalyti, užstatyti transporto ar kitomis priemonėmis, arba dėl kitų priežasčių pakuočių atliekų ir antrinių žaliavų konteinerius sunku pasiekti, stumti, traukti, pakelti, išversti, arba yra susiklosčiusios kitos nuo Paslaugų teikėjo nepriklausančios aplinkybės, Paslaugų teikėjas privalo fiksuoti tokį atvejį ir aplinkybes konteinerių identifikavimo sistemoje nuotraukomis ir realiu laiku apie tai informuoti Užsakovą ar Administratorių.
	20. Paslaugų teikėjui nesudarius galimybių ar negalint patekti į uždaromą patalpą ir (arba) teritoriją (atliekų turėtojui nesuteikus būtinos informacijos apie naudojimosi užraktais ar patekimo į uždaras patalpas / teritoriją tvarką) Paslaugos neteikiamos tol, kol atliekų turėtojas neužtikrina prieigos prie pakuočių atliekų ir antrinių žaliavų konteinerio (–ių) arba sudaro Paslaugų teikėjui galimybę savarankiškai patekti į tokias patalpas ir (arba) teritoriją. Paslaugų teikėjas tokius faktus ir aplinkybes privalo fiksuoti konteinerių identifikavimo sistemoje su įkeliamomis tokias aplinkybes fiksuojančiomis nuotraukomis ir šią informaciją per 1 (vieną) darbo dieną pateikti Užsakovui . Vieną kartą suteikus Paslaugų teikėjui prieigos raktą (pultą, kortelę, ar kt.), laikoma, kad atliekų turėtojas ėmėsi visų reikiamų veiksmų užtikrinti tinkamam atliekų išvežimui ir Paslaugų teikėjui praradus prieigos raktą, jis pats turi pasirūpinti prieigos rakto dublikatu ir užtikrint atliekų išvežimą nustatytu grafiku.
	21. Konteinerio aptarnavimas jo neištuštinant ir atliekant Paslaugų teikėjui 5.19 ir 5.20 punktuose nustatytomis aplinkybėmis privalomus veiksmus, kai nustatyta tvarka užfiksuotas konteinerių identifikavimo sistemoje konteinerio neištuštinimas ne dėl Paslaugų teikėjo kaltės (kai yra kitos, konteinerį ištuštinti neleidžiančios aplinkybės), yra prilyginamas konteinerio tvarkymo jį ištuštinant paslaugai.
	22. Paslaugų teikėjui dėl savo kaltės (netinkamo veikimo arba neveikimo) neištuštinusiam pakuočių atliekų ir antrinių žaliavų konteinerio pagal Užsakovo patvirtintą grafiką, gali būti taikomos Sutartyje nustatytos sankcijos. Sankcijos taikomos tik nustačius Paslaugų teikėjo kaltę dėl neištuštintų konteinerių. Šis punktas netaikomas tuo atveju, jeigu Paslaugų teikėjas aplankė konteinerių objektus pagal numatytą grafiką, tačiau pakuočių atliekų ir antrinių žaliavų konteinerių neištuštinimas buvo sąlygotas ne Paslaugų teikėjo veikimo ar netinkamo veikimo, bet dėl atliekų turėtojų veiksmų (neveikimo) ar netinkamų atliekų konteineriuose ir apie tai buvo informuotas Užsakovas. Kuomet pakuočių atliekų ir antrinių žaliavų konteineriai neištuštinti dėl Paslaugų teikėjo kaltės, Paslaugų teikėjas privalo organizuoti konteinerių ištuštinimą per 24 valandas, informuojant apie tai Užsakovą.
	23. Užsakovas gali pareikalauti Paslaugų teikėjo teikti Paslaugas nenumatytomis aplinkybėmis, nepaisant įprasto pakuočių atliekų ir antrinių žaliavų konteinerių ištuštinimo grafiko, pavyzdžiui streiko ar stichinės nelaimės atvejais. Apmokėjimas už tokias Paslaugas atliekamas remiantis tais pačiais, Sutartyse numatytais principais.
	24. Paslaugų teikėjui suderinus su Užsakovu Pakuočių atliekų ir antrinių žaliavų surinkimo grafikas tikslinami ir keičiami pasikeitus atliekų turėtojų įpročiams rūšiuoti komunalines atliekas ar atsiradus kitoms aplinkybėms, dėl ko nuolatos perpildomi ar nepakankamai užpildomi pakuočių atliekų ir antrinių žaliavų konteineriai. Šie tikslinimai ir keitimai atliekami esant Paslaugų teikėjo, Užsakovo motyvuotiems ir pagrįstiems pasiūlymams dažninti ar retinti perpildomų ar nepakankamai užpildomų pakuočių atliekų ir antrinių žaliavų konteinerių ištuštinimą arba keisti konteinerių skaičių, tipą ir talpas.
	25. Kai identifikuojamas naujas atliekų turėtojas arba yra kitos svarbios priežastys, pakuočių atliekų ir antrinių žaliavų surinkimo grafikas Užsakovo nurodymu patikslinamas nedelsiant. Paslaugų teikėjas visais atvejais privalo vadovautis pakuočių atliekų ir antrinių žaliavų konteinerių ištuštinimo periodiškumu 5.5 punkte nustatytais reikalavimais.
	26. Bendro naudojimo pakuočių atliekų ir antrinių žaliavų konteinerių pastatymo vietos, šių konteinerių paskirtis, tipai, talpos ir kiekiai jose, o taip pat bendro ir individualaus naudojimo pakuočių atliekų ir antrinių žaliavų konteinerių ištuštinimo periodiškumas gali būti keičiami Užsakovo sprendimu.
4. **TRANSPORTO PRIEMONĖS PAKUOČIŲ ATLIEKOMS BEI ANTRINĖMS ŽALIAVOMS SURINKTI**
	1. Paslaugų teikėjas turi užtikrinti, kad sugedus bet kuriam atliekų surinkimo automobiliui, jis būtų nedelsiant pakeistas kitu atliekų surinkimo automobiliu, atitinkančiu Techninės specifikacijos reikalavimus. Atliekų surinkimo automobilio gedimas nelaikoma priežastimi nesilaikyti pakuočių atliekų ir antrinių žaliavų surinkimo grafiko.
	2. Beveik pusė Molėtų rajono savivaldybės gyventojų gyvena kaimiškose gyvenamosiose vietovėse, todėl Paslaugų teikėjas privalo užtikrinti, kad pakuočių atliekos ir antrinės žaliavos bus renkamos atitinkamų charakteristikų (gabaritų, manevringumo, talpos ir t.t.) transporto priemonėmis – atliekų surinkimo automobiliais, galinčiais pravažiuoti sunkiai pravažiuojamais (provėžuotais, gruntiniais, snieguotais) keliais ir gatvėmis, teritorijomis, negadinant dangų, nepažeidžiant želdynų ir pan.
	3. **Atliekų surinkimo automobiliai turi atitikti šiuos minimalius reikalavimus:**
		1. energijos vartojimo efektyvumo ir aplinkos apsaugos reikalavimus pagal Lietuvos Respublikos susisiekimo ministro 2011 m. vasario 21 d. įsakymą Nr. 3–100 „Dėl Energijos vartojimo efektyvumo ir aplinkos apsaugos reikalavimų, taikomų įsigyjant kelių transporto priemones, nustatymo ir atvejų, kada juos privaloma taikyti, tvarkos aprašo patvirtinimo“ su vėlesniais pakeitimais, arba kitą lygiavertį dokumentą;
		2. triukšmo lygis turi būti mažesnis nei 102 dB (A) pagal Europos Parlamento ir Tarybos direktyvą 2000/14/EB „Dėl valstybių narių įstatymų, susijusių su lauko sąlygomis naudojamos įrangos į aplinką skleidžiamu triukšmu, derinimo“ (OL 2000 L 162) su vėlesniais pakeitimais, arba kitą lygiavertį dokumentą;
		3. bent vienas automobilis turi atitikti ne žemesnį kaip Euro 6 emisijos standartą arba ekologiškesnių ir ekonomiškesnių variklių oro taršos ribinius reikalavimus pagal 2007 m. birželio 20 d. Europos Parlamento ir Tarybos reglamentą (EB) Nr. 715/2007 ir vėlesnius pakeitimus arba kitą lygiavertį dokumentą. Teikėjas gali siūlyti ir elektromobilius;
		4. standarto [LST EN 1501–4:2008](http://www.lsd.lt/standards/catalog.php?ics=43.160&pid=614212) „Šiukšliavežiai ir jų keliamieji įrenginiai. Bendrieji ir saugos reikalavimai. 4 dalis. Šiukšliavežių skleidžiamo triukšmo matavimo taisyklės“ arba lygiaverčio dokumento reikalavimus;
		5. standarto LST EN 1501–5:2011 „Šiukšliavežiai. Bendrieji ir saugos reikalavimai. 5 dalis. Kėlimo įtaisai, skirti šiukšliavežiams“ arba lygiaverčio dokumento reikalavimus.
	4. Visuose atliekų surinkimo automobiliuose privalo būti sumontuota konteinerių identifikavimo sistema, leidžianti užfiksuoti identifikuoto konteinerio ištuštinimo faktą ir tenkinanti šios Techninės specifikacijos 8 ir 9 skyriuose nurodytus reikalavimus.
	5. Atliekų surinkimo automobiliuose ašių skaičius bei atstumai tarp ašių turi atitikti Lietuvos Respublikos susisiekimo ministro 2002 m vasario 18 d. įsakymu Nr. 3–66 „Dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės patvirtinimo“ (2014 m. gruodžio 2 d. įsakymo Nr. 3–468–(E) redakcija) nustatytus reikalavimus (su vėlesniais pakeitimais). Atliekų surinkimo automobilių variklio galingumas turi atitikti atliekų surinkimo automobilių bendrąją masę bei planuojamą vežti pakuočių atliekų ir antrinių žaliavų kiekį, atsižvelgiant į aptarnaujamos teritorijos vietines eismo sąlygas (kelių būklę, manevravimo galimybes, reljefą, klimatines sąlygas įvairių sezonų metu ir pan.).
	6. Atliekų surinkimo automobiliai turi būti su krovimo įrenginiais, tinkančiais naudojamiems įvairių dydžių ir paskirties standartiniams antžeminiams stumdomiems (nuo 0,12 m3 iki 1,1 m3) ir nestandartiniams antžeminiams pastatomiems (nuo 1,3 m3 iki 4,0 m3) bei įgilintiems stacionariems pusiau požeminiams ir požeminiams (nuo 1,3 m3 iki 5,0 m3) pakuočių atliekų ir antrinių žaliavų konteineriams aptarnauti, kurių pagalba pakuočių atliekų ir antrinių žaliavų konteineriai pakeliami ir ištuštinami į atliekų surinkimo automobilį. Atliekų surinkimo automobilių kėlimo mechanizmai bei susijusios sistemos turi būti tokios, kad suteiktų galimybę saugiai į atliekų surinkimo automobilį ištuštinti visiškai užpildytus pakuočių atliekų ir antrinių žaliavų konteinerius, jų nesugadinant, bei nesukeliant pavojaus aptarnaujančio personalo sveikatai ar gyvybei. Maksimalus pakeliamo ištuštinimui pakuočių atliekų ir antrinių žaliavų konteinerio svoris (pvz. iki 80 proc. užpildyto numatomo naudoti didžiausios 5,0 m3 talpos bendro naudojimo įžeminto pakuočių atliekų ir antrinių žaliavų konteinerio ,,STIKLAS“) gali siekti iki 1200 kg pusiau požeminio konteinerio atveju arba iki 1500 kg 3,0 m3 talpos požeminio konteinerio atveju.
	7. Ant atliekų surinkimo automobilių kabinų bei antstatų (atliekų bunkerių) šonų turi būti nurodytas Paslaugų teikėjo logotipas bei telefono numeris ir elektroninio pašto adresas, skirti susijusių su Paslaugomis pranešimų teikimui.
	8. Atliekų surinkimo automobilyje turi būti galimybė pritvirtinti Užsakovo įrangą (pvz. vaizdo stebėjimo įrangą, duomenų fiksavimo įrangą ar kt.) ir prisijungti prie elektros šaltinio be atskiro Paslaugų teikėjo sutikimo.
	9. Paslaugų teikėjas turi tinkamai prižiūrėti ir dezinfekuoti atliekų surinkimo automobilius pagal gamintojo pateiktą priežiūros vadovą. Paslaugos privalo būti teikiamos tik švariais ir tvarkingais atliekų surinkimo automobiliais.
	10. Atliekų surinkimo automobiliai turi būti techniškai tvarkingi ir apdrausti privalomuoju civilinės atsakomybės draudimu.

1. **PAKUOČIŲ ATLIEKŲ IR ANTRINIŲ ŽALIAVŲ KONTEINERIAI, JŲ PRIEŽIŪRA IR ŠIŲ KONTEINERIŲ PASTATYMO PASLAUGA**
	1. Paslaugų teikimui Paslaugų teikėjas naudoja jam bei Užsakovui, ar kitam Savivaldybės nurodytam asmeniui, atliekų turėtojams nuosavybės teise priklausančius pakuočių atliekų ir antrinių žaliavų konteinerius.
	2. Savivaldybės teritorijoje pakuočių atliekų ir antrinių žaliavų rūšiuojamojo surinkimo komunalinių atliekų sraute iš atliekų turėtojų naudojami ir aptarnaujami pakuočių atliekų ir antrinių žaliavų konteineriai nurodyti Techninės specifikacijos priede Nr. 1.
	3. Pasiruošimo metu Paslaugų teikėjas privalo aprūpinti visus atliekų turėtojus antžeminiais pakuočių atliekų ir antrinių žaliavų konteineriais, paruošti juos naudojimui ir aptarnavimui.
	4. Paslaugų teikėjas privalo užtikrinti, kad Savivaldybėje naudojami ir aptarnaujami pakuočių atliekų ir antrinių žaliavų konteineriai Paslaugos teikimo metu būtų techniškai tvarkingi ir geros estetinės išvaizdos, švarūs. Prarasti ar nepataisomai sugadinti, susidėvėję ar remonto bei atnaujinimo reikalaujantys pakuočių atliekų ir antrinių žaliavų konteineriai turi būti keičiami naujais arba geros techninės ir estetinės būklės pakuočių atliekų ir antrinių žaliavų konteineriais iš turimo konteinerių rezervo. Šis reikalavimas netaikomas atliekų turėtojams nuosavybės teise priklausantiems pakuočių atliekų ir antrinių žaliavų konteineriams, įgilintiems stacionariems pusiau požeminiams ir požeminiams konteineriams.
	5. Paslaugų teikėjas konteinerių rezervui sudaryti gali panaudoti geros techninės būklės ir estetinės išvaizdos, švarius naudotus antžeminius pakuočių ir antrinių žaliavų atliekų konteinerius, atitinkančius techninėje specifikacijoje nurodytus reikalavimus naudotiems antžeminiams pakuočių atliekų ir antrinių žaliavų konteineriams. Visais atvejais naudotų pakuočių atliekų ir antrinių žaliavų konteinerių pastatymo galimybė ir vietos derinamos su Perkančiąja organizacija.
	6. Ant rūšiavimo konteinerių ar šalia jų įrengtame informaciniame stende turi būti pateikiama informacija, kokioms pakuočių atliekoms ir antrinėms žaliavoms surinkti ir rūšiuoti skirti šie konteineriai ir kokias atliekas draudžiama į juos mesti (pagal pakuočių atliekų ir antrinių žaliavų rūšiavimo ir surinkimo tvarką, nustatytą savivaldybių atliekų tvarkymo taisyklėse atsižvelgus į Aplinkos ministerijos interneto svetainėje skelbiamas atliekų rūšiavimo rekomendacijas).
	7. Ant visų Paslaugų teikimui naudojamų pakuočių atliekų ir antrinių žaliavų konteinerių turi būti pritvirtinti aktyvūs ir tinkami naudoti konteinerių žymekliai, užklijuoti Paslaugų teikėjo informaciniai lipdukai ir suderinti su Užsakovu ar Administratoriumi konteinerių identifikaciniai numeriai.
	8. Informacinių lipdukų ir konteinerių identifikacinių numerių užklijavimo vieta ant pakuočių atliekų ir antrinių žaliavų konteinerių turi būti patvirtinta Užsakovo ar Administratoriaus.
	9. Paslaugų teikėjas nuo Užsakovo nurodytos datos, privalo pakeisti netinkamus naudojimui pakuočių atliekų ir antrinių žaliavų konteinerius ir atlikti kitus su konteinerio žymėjimu, identifikavimu susijusius darbus, užklijuoti informacinius lipdukus ir pradėti teikti atliekų iš šių konteinerių surinkimo ir vežimo Paslaugas. Užsakovui priėmus sprendimą dėl pakuočių atliekų ir antrinių žaliavų konteinerių skaičiaus mažinimo ar didinimo, Užsakovas privalo pranešti Paslaugų teikėjui apie priimtą sprendimą. Paslaugų teikėjas privalės per 5 (penkias) darbo dienas nuo tokios informacijos iš Užsakovo gavimo dienos atlikti pakuočių atliekų ir antrinių žaliavų konteinerių pakeitimus ir pradėti teikti atliekų iš šių konteinerių surinkimo ir vežimo Paslaugas.
	10. Dingusius, pavogtus, techniškai netvarkingus, sugadintus bei netinkamus naudoti pagal paskirtį pakuočių atliekų ir antrinių žaliavų antžeminius konteinerius Paslaugų teikėjas turi pakeisti nedelsiant, bet ne vėliau kaip per 5 (penkias) darbo dienas nuo tokio fakto nustatymo dienos tos pačios paskirties, tipo, talpos naujais arba geros techninės ir estetinės būklės naudotais konteineriais iš turimo konteinerių rezervo bei sutvarkyti komunalinių atliekų surinkimo aikštelę (užtikrinti, kad būtų išvežtas netinkamas naudoti konteineris bei jo dalys). Apie tokį keitimą pranešama Užsakovui ar Administratoriui– automatinio duomenų perdavimo sistemos pagalba tiesiogiai duomenys perduodami į Užsakovo ar Administratoriaus informacinę sistemą, tokie pakeitimai taip pat nurodomi Paslaugų teikimo mėnesio ataskaitose.
	11. Paslaugų teikėjas privalo papildomai aprūpinti Savivaldybės ar Administratoriaus naujai užregistruotus atliekų turėtojus antžeminiais pakuočių atliekų ir antrinių žaliavų konteineriais, kurių naudojimo paskirtis, tipas, talpa ir kiekis atitiktų jų poreikius. Administratoriui užregistravus naują atliekų turėtoją bei informavus apie tai Paslaugų teikėją, pastarasis per 5 (penkias) darbo dienas nuo tokios informacijos iš Administratoriaus gavimo dienos privalo aprūpinti atliekų turėtoją atitinkamos paskirties, tipo ir dydžio pakuočių atliekų ir antrinių žaliavų konteineriu iš konteinerių rezervo. Informacija apie naujai registruotus konteinerių objektus (atliekų turėtojus) teikiama per Užsakovo ar Administratoriaus informacinę sistemą arba kitu sutartu būdu.
	12. Visi duomenys apie pakuočių atliekų ir antrinių žaliavų konteinerių pakeitimą ar naujų pastatymą turi būti fiksuojami konteinerių identifikavimo sistemoje ir perduodami į Užsakovo ar Administratoriaus informacinę sistemą.
	13. Bendro ir individualaus naudojimo antžeminių pakuočių atliekų ir antrinių žaliavų konteinerių priežiūrą, remontą nuolat privalo užtikrinti Paslaugų teikėjas.
	14. Paslaugų teikėjas privalo plauti ir dezinfekuoti bendro naudojimo pakuočių atliekų ir antrinių žaliavų konteinerius (įgilintų požeminių ir pusiau požeminių konteinerių vidinių konteinerių išorinę ir vidinę pusę) ne rečiau kaip 2 (du) kartus per metus, vadovaudamasis higienos reikalavimais, pagal suderintą su Užsakovu grafiką. Grafikas turi būti patvirtintas ir pateiktas Užsakovui derinti per pirmą kalendorinių metų mėnesį einamiesiems metams. Grafikas turi būti sudaromas taip, kad tarp plovimų būtų ne mažesnis kaip 6 mėnesių laiko tarpas.
	15. Individualaus naudojimo pakuočių atliekų ir antrinių žaliavų konteinerius plauna ir dezinfekuoja patys atliekų turėtojai.
	16. Prieš kiekvieną pakuočių atliekų ir antrinių žaliavų konteinerių plovimą ir dezinfekavimą, Užsakovas turi būti informuojama raštu prieš 3 (tris) darbo dienas. Dezinfekavimui naudojami biocidai turi atitikti Lietuvos ir Europos Sąjungos teisės aktais nustatytus reikalavimus.
	17. Paslaugų teikėjas privalo plovimui naudoti aukšto slėgio įrangą bei kitas priemones, kurios užtikrintų konteinerio švarą – turi būti pašalintos prie konteinerio dugno prilipusios, pridžiūvusios atliekos, konteinerio korpuse likusius skysčius po plovimo privaloma išsiurbti, o ant plaunamų konteinerių korpusų rastus atsiklijavusius informacinius lipdukus pritvirtinti arba pakeisti naujais.
	18. Nustačius, kad antžeminis pakuočių atliekų ir antrinių žaliavų konteineris sugadintas, techniškai netvarkingas ir netinkamas naudoti, per protingą terminą, ne ilgesnį kaip 5 (penkios) darbo dienos, turi būti pastatytas techniškai tvarkingas konteineris. Šie reikalavimai netaikomi įgilintiems stacionariems pusiau požeminiams ir požeminiams pakuočių atliekų ir antrinių žaliavų konteineriams. Tuo atveju, jei dėl Paslaugų teikėjo veiksmų pakuočių atliekų ir antrinių žaliavų konteineriai sugadinami ar pažeidžiami, už jų remontą ar keitimą atsakingu tampa Paslaugų teikėjas ir per 24 valandas įsipareigoja pastatyti papildomus antžeminius pakuočių atliekų ir antrinių žaliavų surinkimo konteinerius, siekiant užtikrinti tinkamą pakuočių atliekų ir antrinių žaliavų tvarkymą. Įgilintą stacionarų požeminį konteinerį Paslaugų teikėjas privalo suremontuoti per protingą, ne ilgesnį kaip 10 darbo dienų, terminą; jeigu to padaryti nėra galimybės, – antžeminis pakuočių atliekų ir antrinių žaliavų konteineris nepašalinamas tol, kol bus suremontuotas požeminis, pusiau požeminis.
	19. Paslaugų teikėjui yra draudžiama už šioje techninėje specifikacijoje ir Sutartyje numatytų prievolių bei įsipareigojimų tinkamą vykdymą reikalauti iš atliekų turėtojo ar jo teisėto atstovo papildomo atlygio, netesybų, kompensacijos, užstato ar kitokio mokėjimo ar atlyginimo kitais būdais.
	20. Kai atliekų turėtojas savo iniciatyva ir lėšomis nori pasikeisti ar pakeisti tinkamus naudoti pakuočių atliekų ir antrinių žaliavų konteinerius į didesnius ar mažesnius ar kito tipo ar paskirties pakuočių atliekų ir antrinių žaliavų konteinerius, jis raštišku pranešimu kreipiasi į Užsakovą ar Administratorių. Užsakovas ar Administratorius, ne vėliau kaip prieš 30 (trisdešimt) kalendorinių dienų privalo raštiškai pranešti Paslaugų teikėjui apie priimtą sprendimą. Paslaugų teikėjas privalės nuo gautame pranešime nurodytos dienos pradėti aptarnauti atliekų turėtojo pasikeistus pakuočių atliekų ir antrinių žaliavų konteinerius ir (arba) atlikti pranešime nurodytus pakuočių atliekų ir antrinių žaliavų konteinerių pakeitimus.
	21. Paslaugų teikėjas Sutarties galiojimo metu yra atsakingas už pakuočių atliekų ir antrinių žaliavų konteinerių paruošimo naudoti, išdalinimo ir pastatymo, nuėmimo, keitimo ir tvarkymo reikalavimų vykdymą, kaip tai numatyta techninėje specifikacijoje, Paslaugų teikimo metu galiojančiose aktualiose Savivaldybės atliekų tvarkymo taisyklėse bei Sutartyje.
	22. Užsakovo užsakymu, Paslaugų teikėjas turi aprūpinti pakuočių atliekų ir antrinių žaliavų konteineriais viešuosius renginius ir pateikti konteinerius kitais Užsakovo nurodytais atvejais, kai laikinam naudojimui reikalingi konteineriai:
		1. Užsakovas teikia užsakymą Paslaugų teikėjui el. paštu ar kitais elektroniniais būdais, nurodydamas adresą (renginio pavadinimą, jeigu žinomas), konteinerių tipus, talpas ir kiekius bei laikotarpį, kuriam reikalingi konteineriai;
		2. siūlomi pastatyti pakuočių atliekų ir antrinių žaliavų konteineriai turi būti švarūs, išplauti, geros techninės būklės, parengti naudojimui (pritvirtintas konteinerio žymeklis, užklijuotas informacinis lipdukas), o pasibaigus renginiui arba kitam užsakyme nurodytam terminui – nuimami;
		3. pakuočių atliekų ir antrinių žaliavų konteineriai turi būti pastatomi per 3 (tris) darbo dienas nuo užsakymo pateikimo, tačiau esant skubiam poreikiui Užsakovas gali teikti Užsakymą pastatyti konteinerį kitą dieną;
		4. už minėtų pakuočių atliekų ir antrinių žaliavų konteinerių pastatymą bei ištuštinimą apmokama pagal bendrus Sutartyje nustatytus įkainius;
		5. Paslaugų teikėjas turi įvertinti, kad šie pakuočių atliekų ir antrinių žaliavų konteineriai po renginio arba po laikino naudojimo surenkami, šios sąnaudos turi būti įskaičiuotos į konteinerio pastatymo paslaugos įkainį.
	23. Visi pakuočių atliekų ir antrinių žaliavų konteinerių pakeitimai ar naujų pastatymai turi būti fiksuojami Automatinio duomenų perdavimo sistemoje ir duomenų mainų pagalba perduodami į Užsakovo ar Administratoriaus informacinę sistemą.
2. **IDENTIFIKAVIMO ĮRANGOS IR PROGRAMINĖS ĮRANGOS SPECIFIKAVIMAS**
	1. Paslaugų teikėjas ir Užsakovas yra atsakingi už savalaikį, tinkamą ir pilną jų naudojamų programinių įrangų – Paslaugų teikėjo įdiegtos konteinerių identifikavimo sistemos ir Užsakovo ar Administratoriaus informacinės sistemos veikimą, suderinimo proceso valdymą. Sistemų veikimas turi būti suderintas Paslaugų teikėjo lėšomis.
	2. Paslaugų teikėjo įsigyta ir naudojama konteinerių identifikavimo sistema automatinio mobilaus duomenų perdavimo pagrindu, turi susidėti mažiausiai iš:
		1. ant konteinerio esančio žymeklio;
		2. GPS daviklio, leidžiančio nustatyti transporto priemonės padėtį bei konteinerio (–ių) ištuštinimo vietą;
		3. GSM modemo (ar kito duomenų perdavimo įrenginio) – skirto perduoti duomenis į GSM tinklus konteinerių žymeklių skaitytuvų, leidžiančių užfiksuoti konteinerių ištuštinimo / neištuštinimo faktą;
		4. kitos Paslaugų užtikrinimui reikalingos įrangos.
	3. Paslaugų teikėjo įsigyta ir naudojama konteinerių identifikavimo sistema realiu laiku (su tam tikra sistemine paklaida) privalo užtikrinti atliekų surinkimo automobilio judėjimo GPS koordinačių nustatymą bei šių duomenų registravimą ir perdavimą:
		1. identifikuoto konteinerio ištuštinimo faktas:
			1. surinkėjo pavadinimas;
			2. savivaldybės pavadinimas;
			3. maršruto ID;
			4. surenkamų pakuočių atliekų ir antrinių žaliavų rūšis;
			5. transporto priemonės – atliekų surinkimo automobilio valstybinis numeris;
			6. konteinerio identifikacinis numeris;
			7. konteinerio ištuštinimo data ir laikas;
			8. konteinerio ištuštinimo koordinatė pagal GPS;
			9. GPS antenos ID numeris;
			10. šalia konteinerio paliktų didelių gabaritų atliekų, buityje susidarančių pavojingų, statybos ir griovimo ar tekstilės atliekų faktas, kartu su nuotraukomis;
			11. konteinerio perpildymo faktas.
		2. identifikuoto konteinerio neištuštinimo priežastis:
			1. surinkėjo pavadinimas;
			2. savivaldybės pavadinimas;
			3. surenkamų pakuočių atliekų ir antrinių žaliavų rūšis;
			4. maršruto ID;
			5. transporto priemonės – atliekų surinkimo automobilio valstybinis numeris;
			6. konteinerio identifikacinis numeris;
			7. konteinerio neištuštinimo data ir laikas;
			8. konteinerio neištuštinimo koordinatė pagal GPS;
			9. GPS antenos ID numeris;
			10. konteinerio neištuštinimo priežastis (netinkamas naudoti konteineris, konteineris užpildytas netinkamomis atliekomis, neįmanoma privažiuoti prie konteinerio ne dėl Paslaugų teikėjo kaltės, neįmanoma privažiuoti prie konteinerio dėl kitų aplinkybių, konteineris neišstumtas į konteinerio paėmimo vietą); registruojama tik tuo atveju, jei toks atvejis atsitinka;
			11. konteinerio ir (arba) jo pastatymo vietos nuotrauka (su nurodoma nuotraukos fiksavimo data ir laiku);
		3. konteinerių pastatymas ir keitimas:
			1. konteinerio objekto, kuris aptarnaujamas pastatomu konteineriu, pavadinimas;
			2. konteinerio objekto struktūrinis adresas;
			3. konteinerio identifikacinis numeris;
			4. konteinerio tipas pagal: prieinamumą naudoti, naudojimo paskirtį, įrengimo tipą, medžiagą, spalvą, talpą ir nuosavybę;
			5. konteinerio pastatymo vietos koordinatė pagal GPS;
			6. konteinerio pastatymo vietos struktūrinis adresas (Savivaldybės pakuočių atliekų ir antrinių žaliavų surinkimo ir tvarkymo zona, seniūnija, vietovė, gatvė, namo Nr.), gali būti nustatoma pagal vietos koordinatę;
			7. pastatymo požymis – pastatyta, pakeista, nuimta, grąžinta, paskirta pastatyti, grąžinta po remonto ir kt.;
			8. pastatymo, pakeitimo, nuėmimo, sugražinimo po remonto data;
			9. konteinerių aptarnavimo tvarkaraštis.
		4. atliekų surinkimo automobilio judėjimo koordinatės:
			1. surinkėjo pavadinimas;
			2. transporto priemonės – atliekų surinkimo automobilio valstybinis numeris;
			3. maršruto ID;
			4. maršruto data;
			5. maršruto pradžios ir pabaigos laikas;
			6. maršruto pradžios ir pabaigos koordinatės;
			7. maršruto pradžios ir pabaigos kilometrų skaičius;
			8. koordinatė pagal GPS.
		5. Surinktų pakuočių atliekų ir antrinių žaliavų identifikavimo sistema privalo užtikrinti skaidrų priėmimo procesą bei duomenų registravimą ir perdavimą realiu laiku į Užsakovo ar Administratoriaus informacinę sistemą, iš kurios duomenys perduodami į Organizacijų naudojamą pakuočių atliekų ir antrinių žaliavų tvarkymo informacinę sistemą:
			1. identifikuotų surinktų pakuočių atliekų bei antrinių žaliavų atliekų ištuštinimo / priėmimo faktas:
				1. surinkėjo pavadinimas;
				2. savivaldybės pavadinimas;
				3. transporto priemonės – atliekų surinkimo automobilio valstybinis numeris;
				4. maršruto ID;
				5. ištuštinimo / iškrovimo vietos juridinio asmens / paruošėjo pavadinimas;
				6. ištuštinimo / iškrovimo vietos adresas;
				7. surenkamų pakuočių atliekų ir antrinių žaliavų rūšis;
				8. ištuštinimo / priėmimo data ir laikas;
				9. krovinio važtaraščio / deklaracijos numeris.
	4. Paslaugų teikėjo perduodami koduoti duomenys turi turėti unikalius identifikatorius, kuriuos turi sudaryti sveiki skaičiai. Paslaugų teikėjas privalo suderinti visus unikalius identifikatorius su Užsakovu ar Administratoriumi.
	5. Atsakomybė už automatinio duomenų perdavimo ir konteinerių identifikavimo sistemos veikimą tenka Paslaugų teikėjui. Jei dėl Paslaugų teikėjo veiksmų, neveikimo ar netinkamo veikimo atsiranda gedimai bei duomenų užlaikymas, kaltu bus laikomas Paslaugų teikėjas. Jeigu konteinerių identifikavimo sistema neveikia ar duomenys nepriimami dėl Užsakovo ar Administratoriaus kaltės, Paslaugų teikėjui sankcijos netaikomos.
	6. Konteinerių identifikavimo sistema turi atitikti standarto LST EN 14803:2006 „Atliekų kiekio identifikavimas ir (arba) nustatymas“ arba lygiaverčio dokumento reikalavimus.
	7. Konteinerio žymeklio vieta ir Paslaugų teikėjo pasirinktas konteinerio žymeklio dažnis parenkami atsižvelgiant į kėlimo įtaiso poziciją, konteinerio tipą ir derinami su Užsakovu ar Administratoriumi.
	8. Nukritęs, neaktyvus, netinkamas naudoti konteinerio žymeklis turi būti pritvirtintas ar pakeistas, aktyviu, tinkamu naudoti, ne vėliau kaip per 3 (tris) darbo dienas nuo tokių aplinkybių paaiškėjimo dienos. Paslaugų teikėjas atsakingas už šių žymeklių keitimą pagal poreikį. Jei konteinerio žymeklis yra sugadinamas, įvykis turi būti užfiksuojamas, ir Paslaugų teikėjo sąskaita pritvirtinamas naujas konteinerio žymeklis, išlaikant buvusį konteinerio unikalų numerį.
	9. Konteinerių žymekliai privalo būti susieti su šiais duomenimis:
		1. Konteinerio objekto adresas (Savivaldybė, Savivaldybės pakuočių atliekų ir antrinių žaliavų surinkimo zona, seniūnija, vietovė, gatvė, namo numeris, koordinatės);
		2. konteinerio pastatymo data (diena, mėnuo, metai);
		3. konteinerio identifikacinis numeris;
		4. konteinerio tipas pagal: prieinamumą naudoti, naudojimo paskirtį, įrengimo tipą, medžiagą, spalvą, talpą ir nuosavybę
		5. surenkamų pakuočių atliekų ir antrinių žaliavų rūšis.
3. **DUOMENŲ PERDAVIMO Į UŽSAKOVO IR ORGANIZACIJŲ DUOMENŲ BAZES SPECIFIKAVIMAS IR FORMATŲ APRAŠYMAS**
	1. Duomenys iš atliekų surinkimo automobilio ir į atliekų surinkimo automobilį yra perkeliami automatinio mobilaus duomenų perdavimo pagrindu į Paslaugų teikėjo serverį ar iš serverio. Visi duomenys, užfiksuoti atliekų surinkimo automobilyje esančioje programinėje įrangoje, turi būti saugomi ir perkelti į Paslaugų teikėjo konteinerių identifikavimo sistemą, kuri yra Paslaugų teikėjo nuosavybė. Turi būti išlaikytas duomenų nekintamumas, t. y. duomenys perdavimo metu negali būti pakeisti.
	2. Teikiamų Paslaugų kontrolės vykdymui, Paslaugų teikėjas privalo suteikti Užsakovui ar Administratoriui neatlygintinai žiniatinklio paslaugas (angl. *web service*).
	3. Užsakovas ar Administratorius konteinerių administravimui naudoja UAB „TPS“ programinę įrangą „ASMILIS“. Paslaugų teikėjo fiksuojami duomenys turės būti perduodami ir suderinami su minėta Programine įranga.
	4. Per informacinę sistemą turi būti pateikiami šie duomenys apie konteinerių pastatymą, keitimą ir nuėmimą:
		1. inventorinis konteinerio numeris;
		2. konteinerio identifikacinis numeris;
		3. konteinerio prieinamumas naudoti, naudojimo paskirtis, įrengimo tipas, medžiaga, spalva, talpa ir nuosavybė;
		4. konteinerio pastatymo vietos koordinatė;
		5. konteinerio pastatymo vietos struktūrinis adresas (Savivaldybės pakuočių atliekų ir antrinių žaliavų surinkimo ir tvarkymo zona, seniūnija, vietovė, gatvė, namo Nr.), koordinatės;
		6. pastatymo požymis – pastatyta, pakeista, nuimta, paskirta pastatyti, sugrąžinta po remonto ir kt.;
		7. pastatymo, pakeitimo, nuėmimo, sugrąžinimo po remonto data;
		8. surenkamų pakuočių atliekų ir antrinių žaliavų rūšis;
		9. kita su Užsakovu suderinta informacija.
	5. Paslaugų teikėjas privalo pateikti duomenis realiu laiku (su tam tikra sistemine paklaida) apie konteinerių ištuštinamą ar neištuštinimą į Užsakovo ar Administratoriaus informacinę sistemą. Turi būti pateikiami ne mažiau kaip šie duomenys:
		1. transporto priemonės valstybinis numeris;
		2. konteinerio identifikacinis numeris;
		3. konteinerio pakėlimo ir ištuštinimo / neištuštinimo data ir laikas;
		4. konteinerio ištuštinimo / neištuštinimo vietos struktūrinis adresas (Savivaldybės pakuočių atliekų ir antrinių žaliavų surinkimo zona, seniūnija, vietovė, gatvė, namo Nr.) gali būti nustatomas pagal vietos koordinatę;
		5. konteinerio neištuštinimo priežastis (netinkamas naudoti konteineris, konteineris užpildytas netinkamomis atliekomis.). Registruojama tik tuo atveju, jei toks atvejis atsitinka;
		6. konteinerio perpildymo faktas;\
		7. kita Užsakovo nurodyta informacija.
	6. 9.4 ir 9.5 punktuose nurodyti duomenys teikiami Užsakovui ar Administratoriui realiu laiku, kai tik atsiranda informacija apie konteinerių ištuštinimo faktą ar konteinerių priskyrimo pasikeitimą bei kartu su teikiama Paslaugų teikimo mėnesio ataskaita.
	7. Paslaugų teikėjo konteinerių identifikavimo programinėje įrangoje privalo būti galimybė nufotografuotus konteinerių naudojimo ne pagal jiems nustatytą paskirtį, netuštinimo, netvarkingų aikštelių ar kitų pažeidimų atvejus perduoti į Užsakovo ar Administratoriaus informacines sistemas.
	8. Paslaugų teikėjo konteinerių identifikavimo sistemos neveikimas dėl Paslaugų teikėjo kaltės (netinkamo šios sistemos administravimo, nepriežiūros ir savalaikio neatnaujinimo) yra laikoma Sutarties sąlygų pažeidimu, kurio atsiradimo atveju Paslaugų teikėjui gali būti taikomos Sutartyje nurodytos sankcijos bei neapmokama už konteinerių identifikavimo sistemoje neužfiksuotas suteiktų Paslaugų apimtis.
	9. Paslaugų teikėjo automatinio duomenų perdavimo sistemos nesukūrimas, netinkamas jos administravimas, sistemos duomenų praradimas dėl Paslaugų teikėjo kaltės, nepriežiūra ir neatnaujinimas laikomas pirkimo sutarties esminiu pažeidimu.
4. **PASLAUGŲ TEIKĖJO BENDRADARBIAVIMAS IR BENDRAVIMAS SU UŽSAKOVU IR ATLIEKŲ TURĖTOJAIS, VISUOMENĖS INFORMAVIMAS**
	1. Telefono numeris, skirtas konsultacijų atliekų turėtojams teikimui, turi būti žinomas Užsakovui ir nurodomas Užsakovo ir Paslaugų teikėjo internetinėse svetainėse. Ant pakuočių atliekų ir antrinių žaliavų konteinerių, atliekų surinkimo automobilių kabinų bei antstatų (atliekų bunkerių) šonų ir atliekų turėtojams skirtuose Paslaugų teikėjo pranešimuose turi būti nurodomas Paslaugų teikėjo telefono numeris ir elektroninio pašto adresas, skirti susijusių su Paslaugomis pranešimų teikimui.
	2. Paslaugų teikėjo pranešimai turi būti naudojami siekiant informuoti atliekų turėtojus pakuočių atliekų ir antrinių žaliavų rūšiuojamojo surinkimo klausimais užklijuojant juos ant pakuočių atliekų ir antrinių žaliavų konteinerių ir (arba) kitose matomose vietose kaip tai nurodyta 6.15 punkte. Pranešimo kopija turi būti įkeliama į automatinio duomenų perdavimo sistemą ir naudojama kaip pagrindas Užsakovui teikiamoms ataskaitoms.
	3. Pakuočių atliekų ir antrinių žaliavų surinkimo suderinti grafikai paskelbiami Paslaugų teikėjo ir Užsakovo internetinėse svetainėse. Pasikeitus grafikui, Paslaugų teikėjas kaip įmanoma greičiau privalo atnaujintą grafiką perduoti Užsakovui bei paskelbti ne vėliau kaip per 2 (dvi) darbo dienas po jų suderinimo dienos savo interneto tinklapyje.
	4. Užsakovas ne vėliau kaip per 5 (penkias) darbo dienas nuo Paslaugų teikimo sutarties įsigaliojimo dienos turi paskirti atsakingus asmenis komunikavimui su Paslaugų teikėjo atsakingais asmenimis ir apie tai pranešti Paslaugų teikėjui.
	5. Visi susirašinėjimai tarp Užsakovo ir Paslaugų teikėjo turi būti įforminami raštu ir siunčiami elektroniniu paštu arba skubiuoju paštu registruotu laišku. Bet koks pranešimas, siunčiamas elektroniniu paštu, laikytinas gautu jo išsiuntimo dieną, jeigu išsiuntimo laikas buvo nuo 8.00 iki 17.00 val.
	6. Atliekų turėtojų pranešimai dėl Paslaugų teikimo gali būti siunčiami el. paštu Užsakovui ir Paslaugų teikėjui viešai skelbiamais ir nurodomais el. pašto adresais.
	7. Paslaugų teikėjas turi nedelsiant raštu pranešti Užsakovui apie įvykusius ir registruotus nelaimingus atsitikimus teikiant Paslaugas.
	8. Užsakovo ir Paslaugų teikėjo atstovų pasitarimai organizuojami Užsakovo arba Paslaugų teikėjo iniciatyva pagal poreikį.
5. **DARBAS SU ATLIEKŲ TURĖTOJŲ PRANEŠIMAIS, JŲ REGISTRAVIMO IR NAGRINĖJIMO TVARKA**
	1. Atliekų turėtojų pranešimus dėl teikiamų Paslaugų, nesvarbu ar jie bus pateikiami tiesiogiai iš atliekų turėtojų, ar per Užsakovą, elektroninio ryšio priemonėmis, raštu ar žodžiu, Paslaugų teikėjas privalo išnagrinėti per 2 (dvi) darbo dienas, esant pagrindui, imtis veiksmų juose nurodytiems trūkumams šalinti bei atsakyti pranešimo teikėjui. Paslaugų teikėjas atliekų turėtojui į jo pranešimus atsako tokia forma, kokia forma gavo pranešimą, o Užsakovui teikiama el. paštu informacija apie tokių pranešimų išnagrinėjimą. Ši informacija taip pat turi būti pateikta ir Paslaugų teikimo mėnesinėje ataskaitoje.
	2. Jei atliekų turėtojų pranešimus gauna Užsakovas, jis privalo nedelsiant, bet ne vėliau kaip per 1 (vieną) darbo dieną elektroniniu paštu ar telefonu perduoti gautą atliekų turėtojo pranešimą bei su juo susijusią informaciją Paslaugų teikėjui, kuris privalo tokį pranešimą registruoti.
	3. Paslaugų teikėjas privalo visus atliekų turėtojų pranešimus dėl juose nurodytų pagrįstų ir susijusių su Paslaugų netinkamu teikimu arba neteikimu spręsti tinkamai bei nedelsiant nuo pranešimo gavimo momento, bet ne vėliau kaip per 1 (vieną) darbo dieną, imtis veiksmų Paslaugų netinkamo teikimo ar neteikimo trūkumams pašalinti ir apie tai informuoti Užsakovą ir atliekų turėtoją.
	4. Paslaugų teikėjas privalo registruoti visus žodinius ir raštiškus atliekų turėtojų pranešimus, susijusius su Paslaugų teikimu, nurodydamas pranešimo gavimo datą, pranešėjo pateiktus kontaktinius duomenis ir pranešėjo naudojamo ar pranešime nurodyto pakuočių atliekų ir antrinių žaliavų konteinerio identifikacinį numerį, išsamų pranešimo priežasties aprašymą, planuojamas priemones trūkumams pašalinti, planuojamą datą, kada šios priemonės bus įvykdytos, priemonės faktinio įvykdymo datą ir pastabas apie įvykdytų priemonių sėkmingumą.
	5. Paslaugų teikėjas, registruodamas atliekų turėtojų pranešimus, juos grupuoja į tokias grupes bei pranešimų kopijas pateikia Užsakovui :
		1. pakuočių atliekų ir antrinių žaliavų konteinerio ištuštinimas ne pagal grafiką;
		2. Paslaugų teikėjo darbuotojų atsisakymas ištuštinti pakuočių atliekų ir antrinių žaliavų konteinerį;
		3. palikta netvarkinga vieta po pakuočių atliekų ir antrinių žaliavų konteinerių tvarkymo;
		4. nepastatytas, nepakeistas, nepaženklintas, nesuremontuotas pakuočių atliekų ir antrinių žaliavų konteineris;
		5. perpildytas ar netinkamas naudojimuisi pakuočių atliekų ir antrinių žaliavų konteineris;
		6. netinkama pakuočių atliekų ir antrinių žaliavų konteinerio pastatymo vieta;
		7. kita.
	6. Užsakovas, gavęs informaciją raštu ar žodžiu iš atliekų turėtojo apie nesuteiktą Paslaugą arba pagal skelbiamą grafiką neaptarnautą konteinerį, ne vėliau kaip per 1 (vieną) darbo dieną el. paštu ar kitu suderintu būdu turi persiųsti gautą informaciją Paslaugų teikėjui. Užsakovas turi teisę faktinę situaciją patikrinti vietoje. Paslaugų teikėjui neišsprendus atliekų turėtojo pranešime nurodytos problemos ne vėliau kaip per Techninės specifikacijos 11.1 punkte nurodytą terminą, Užsakovas turi teisę fiksuoti pažeidimo atvejį ir taikyti sankciją pagal Sutartį.
	7. Paslaugų teikėjas neteikia informacijos dėl įmokos mokėjimo, naujų atliekų turėtojų registravimo klausimais. Tokie atliekų turėtojų rašytiniai ir žodiniai kreipimaisi nukreipiami nagrinėti Užsakovui ar Administratoriui.
	8. Teikiant atsakymus į atliekų turėtojų prašymus, pranešimus ir skundus, turi būti nurodyta apskundimo tvarka – Paslaugų teikėjo atsakymai gali būti skundžiami Užsakovui. Gavus atliekų turėtojo pranešimą arba skundą dėl netinkamai Paslaugų teikėjo išnagrinėto skundo, Užsakovui Paslaugų teikėjas turi pateikti visą nagrinėjimui būtiną informaciją bei pateikti paaiškinimus dėl priimtų sprendimų (jeigu nepakanka pagal skundo pobūdį).
	9. Jeigu klausimas nebuvo išspręstas po pirmojo atliekų turėtojo pranešimo, Užsakovas savo kompetencijos ribose nusprendžia, ar atliekų turėtojo pranešime nurodytas nusiskundimas yra pagrįstas ir priima sprendimą dėl tolesnių veiksmų. Atliekų turėtojo pretenzijos pagrįstumą visais atvejais vertina Užsakovas.
	10. Pripažinęs atliekų turėtojo pretenziją pagrįsta, Užsakovas visais atvejais privalo pateikti Paslaugų teikėjui paaiškinimus ir juos pagrindžiančius duomenis, kuriais remiantis toks sprendimas buvo priimtas. Paslaugų teikėjas turi teisę pateikti atsikirtimus bei įrodymus apie tinkamai suteiktas Paslaugas, jeigu nesutinka su Užsakovo priimtu sprendimu.
6. **PASLAUGŲ TEIKĖJAS IR JO KOMANDA**
	1. Paslaugų teikėjo komandą sudaro Paslaugų teikėjo organizacijos darbuotojai, už kurių elgesį Paslaugų teikimo metu Paslaugų teikėjas atsako visu Paslaugų teikimo laikotarpiu.
	2. Paslaugas teikiantys darbuotojai turi būti tvarkingi, dėvėti vienodas uniformas, ant kurios turi būti pažymėtas Paslaugų teikėjo pavadinimas. Paslaugų teikėjas prieš Paslaugų teikimo sutarčiai įsigaliojant turi informuoti Užsakovą apie numatomą dėvėti uniformą bei jos žymėjimą.
	3. Atliekų surinkimo automobilių vairuotojai turi laikytis kelių eismo taisyklių ir nuostatų, susijusių su transporto priemonių vairavimu ir važiavimu visuomeniniais ir privačiais keliais, įskaitant apribojimus aukščiui, pločiui ir svoriui. Paslaugų teikėjas turi žinoti ir laiku bei tinkamai informuoti savo darbuotojus apie tai, kad kai kurie kelių ruožai gali būti siauri ir neasfaltuoti, arba blogos būklės, su ribotu pravažiavimo aukščiu ar pločiu. Kelių sąlygos ir važiavimo apribojimai nebus laikomi pateisinamomis aplinkybėmis prašyti papildomo apmokėjimo ar kompensacijos.
	4. Paslaugų teikėjas turi pasirūpinti, kad visai Paslaugų teikėjo komandai, o vėliau ir visiems naujiems darbuotojams iki Paslaugų teikimo pradžios būtų suteiktos instrukcijos apie Paslaugų teikimo sąlygas. Instrukcijose turi būti pateikta mažiausiai ši informacija:
		1. galiojančios Savivaldybės atliekų tvarkymo taisyklės;
		2. detali informacija apie tam tikros rūšies pakuočių atliekų ir antrinių žaliavų konteineriuose galimas/negalimas šalinti atliekas;
		3. sutartyje įtvirtinta sankcijų taikymo sistema;
		4. pakuočių atliekų ir antrinių žaliavų surinkimo grafikai ir maršrutai, pakuočių atliekų ir antrinių žaliavų konteinerių prieinamumas naudoti ir naudojimo paskirtys, tipai, talpos, kiekiai ir išdėstymo vietos;
		5. pakuočių atliekų ir antrinių žaliavų konteinerių ištuštinimo ir jų pastatymo vietų sutvarkymo reikalavimai;
		6. pakuočių atliekų ir antrinių žaliavų konteinerių vietų aplinkos sutvarkymo reikalavimai po konteinerių ištuštinimo;
		7. pranešimų, kuriais Paslaugų teikėjas naudosis teikiant informaciją atskiriems atliekų turėtojams, turinys ir naudojimosi jais instrukcijos;
		8. iš pakuočių atliekų ir antrinių žaliavų konteinerių surinktų atliekų paruošimo naudoti įrenginių ir (arba) atliekų priėmimo (perkrovimo) aikštelės vietos, jose nustatyta atliekų pristatymo, svėrimo ir iškrovimo bei laikymo tvarka;
		9. darbų saugos taisyklės, taikomos šioje Paslaugų teikimo srityje;
		10. reikalavimai Paslaugų teikimui naudojamoms techninėms priemonėms ir jas teikiantiems Paslaugų teikėjo darbuotojams.

1. **PASLAUGŲ TEIKĖJO ATASKAITOS IR JŲ PATEIKIMO TVARKA. SUTEIKTAS PASLAUGAS ĮRODANTYS DOKUMENTAI IR JŲ PATEIKIMO TVARKA**
	1. Paslaugų teikėjas turi pateikti Užsakovui ir Organizacijoms šias ataskaitas:
		1. Paslaugų teikimo mėnesio ataskaitą;
		2. Paslaugų teikimo metinę ataskaitą;
		3. Galutinę Paslaugų teikimo ataskaitą.
	2. iki Pasiruošimo termino pabaigos, pateikiama ši informacija:
		1. visų darbuotojų, kurie atsakingi už Paslaugų teikimą, įskaitant pakuočių atliekų ir antrinių žaliavų konteinerių identifikavimą, duomenų perdavimą, atliekų turėtojų pranešimų nagrinėjimą ir registravimą, ataskaitų pateikimą, pakuočių atliekų ir antrinių žaliavų konteinerių apskaitą, kontaktiniai duomenys su telefonų numeriais ir elektroninio pašto adresais;
		2. techninės specifikacijos 13.1. punkte nurodytų Paslaugų teikimo ataskaitų formos ir turinys suderinti su Užsakovu;
		3. Atliekų turėtojų pranešimų nagrinėjimo formos ir tvarka;
		4. Paslaugų teikėjo pranešimų ir informacinių lipdukų bei konteinerio identifikacinio numerio formos (naudojamos medžiagos, matmenys, turinys ir stilius);
		5. pakuočių atliekų ir antrinių žaliavų surinkimo suderinti grafikai einamiesiems metams (jie turi būti pateikti likus ne mažiau kaip 20 (dvidešimt) kalendorinių dienų iki Pasiruošimo pabaigos);
		6. pakuočių atliekų ir antrinių žaliavų surinkimo ir vežimo maršrutai, patikslintos bendro naudojimo pakuočių atliekų ir antrinių žaliavų konteinerių pastatymo vietos;
		7. planuojamų aptarnauti pradedant teikti Paslaugas pakuočių atliekų ir antrinių žaliavų konteinerių patikslintas sąrašas (su jame nurodytais duomenimis apie konteinerių pastatymo ir įrengimo vietas, prieinamumą naudoti, naudojimo paskirtis, įrengimo tipus, talpų dydžius ir kiekius bei nuosavybę) ir patvirtinimas, kad šiuose sąrašuose nurodyti duomenys pilnai ir teisingai yra įvesti į konteinerių identifikavimo sistemą;
		8. pakuočių atliekų ir antrinių žaliavų konteinerių plovimo ir dezinfekavimo grafikai einamiesiems metams nurodant kada bus atliekamas plovimas ir dezinfekcija, nurodant naudojamų plovimo ir dezinfekcijos priemonių saugos duomenų lapus bei kitus dokumentus, įrodančius, kad naudojamos priemonės atitinka visus galiojančių teisės aktų reglamentuojamus reikalavimus;
		9. duomenys apie pritvirtintus konteinerių žymeklius ir konteinerių identifikacinius numerius;
		10. patvirtinimas, kad Paslaugų teikėjo konteinerių identifikavimo sistema ir automatinio duomenų perdavimo sistema yra tinkamai veikianti, suderinta su Užsakovo ar Administratoriaus informacine sistema ir atliktas duomenų mainų tarp šių sistemų testavimas;
		11. informacija apie Paslaugų teikimui numatomus naudoti atliekų surinkimo automobilius, jų rezervą ir šių automobilių atitikimą Techninėje specifikacijoje nustatytiems reikalavimams;
		12. patvirtinimas, kad visuose Paslaugų teikimui numatomuose naudoti atliekų surinkimo automobiliuose yra įrengta veikianti konteinerių identifikavimo bei automatinio duomenų perdavimo sistema;
		13. patvirtinimas, kad Paslaugų teikėjas susipažino su Savivaldybėje esamais keliais, pakuočių atliekų ir antrinių žaliavų konteinerių išdėstymo vietomis, surinktų iš pakuočių atliekų ir antrinių žaliavų konteinerių atliekų paruošimo naudoti ir (arba) priėmimo (perkrovimo) vieta;
		14. Paslaugų vykdymo metu įvertintos rizikos ir numatytos priemonės jų sumažinimui;
		15. kita Užsakovo papildomai pareikalauta informacija.
	3. Paslaugų teikimo mėnesio ataskaitoje, kuri teikiama už kiekvieną mėnesį iki sekančio mėnesio 5 (penktos) darbo dienos, pateikiama informacija apie Paslaugas:
		1. ataskaitiniu laikotarpiu gautų, patenkintų, nepatenkintų, nepagrįstų atliekų turėtojų pranešimų skaičių, nurodant pranešimo grupę pagal Techninės specifikacijos 11.5 punkto reikalavimus ir Užsakovui pareikalavus, pranešimų kopijas;
		2. duomenys apie ištuštintų pakuočių atliekų ir antrinių žaliavų konteinerių per mėnesį skaičių (pagal jų prieinamumą naudoti, naudojimo paskirtį, tipą ir talpos dydį), nurodant konteinerių ištuštinimų (įskaitant visus tam prilygintus konteinerių neištuštinimo atvejus) bendrus kiekius pagal fiksuotų įkainių taikymo grupes;
		3. duomenys apie per mėnesį neištuštintų pakuočių atliekų ir antrinių žaliavų konteinerių, ne dėl Paslaugų teikėjo kaltės, skaičių (pagal jų prieinamumą naudoti, naudojimo paskirtį, tipą ir talpos dydį), nurodant neištuštinimo priežastis ir konteinerių neištuštinimų (kai tokie atvejai yra prilyginti konteinerių ištuštinimui) bendrus kiekius pagal fiksuotų įkainių taikymo grupes;
		4. duomenys apie per mėnesį surinktų iš skirtingos paskirties pakuočių atliekų ir antrinių žaliavų konteinerių ir nuvežtų į jų paruošimo naudoti vietą atliekų kiekius (svėrimo duomenys);
		5. duomenys apie per mėnesį pakeistus ar pastatytus naujus bei nuimtus naudotus pakuočių atliekų ir antrinių žaliavų konteinerius, nurodant priežastis, dėl kurių pastatytas naujas ar pakeistas bei nuimtas naudotas konteineris;
		6. duomenys apie konteinerių ištuštinimo metu rastus perpildytus pakuočių atliekų ir antrinių žaliavų konteinerius bei siūlymai kaip spręsti dėl konteinerio perpildymo susidariusią situaciją;
		7. jei mėnesio ataskaita nepateikiama iki kito mėnesio 14 dienos, galutinė mėnesio ataskaita suformuojama pagal Užsakovo pateiktus duomenis;
		8. kita Užsakovo papildomai pareikalauta informacija.
	4. Paslaugų teikimo metinėse ataskaitose, kurios teikiamos iki sekančių metų sausio 31 dienos, pateikiama ši informacija apie Paslaugas:
		1. aptarnautų pakuočių atliekų ir antrinių žaliavų konteinerių praėjusių metų pabaigoje patikslintas sąrašas (su jame nurodytais duomenimis apie konteinerių pastatymo ir įrengimo vietas, prieinamumą naudoti, naudojimo paskirtis, įrengimo tipus, talpų dydžius, kiekius bei nuosavybę);
		2. Paslaugų teikėjo pastebėjimai ir vertinimai dėl atliekų turėtojų įsitraukimo į rūšiuojamojo pakuočių atliekų ir antrinių žaliavų surinkimo procesą Savivaldybėje, o taip pat atliekų turėtojų elgsenos bei įpročių pokyčius per praėjusius metus;
		3. informacija apie Paslaugų teikimo sunkumus ir problemas praėjusiais metais, nurodant atliktas bei vykdomas, su tuo susijusias, priemones ir pateikiant Užsakovui pasiūlymus dėl Paslaugų teikimo organizavimo ir kokybės gerinimo;
		4. kita Užsakovo papildomai pareikalauta duomenis patikslinanti informacija.
	5. Galutinė Paslaugų teikimo ataskaita yra pateikiama likus 3 (trims) mėnesiams iki Sutarties pabaigos. Šioje ataskaitoje nurodomi visi suminiai duomenys, pateikti metinėse ataskaitose, taip pat numatomų perduoti ir palikti tolimesniam naudojimui Savivaldybėje pakuočių atliekų ir antrinių žaliavų konteinerių sąrašas, taip pat pasiūlymai Užsakovui kaip tobulinti Paslaugas ateityje bei kita Užsakovo pareikalauta informacija.
	6. numatomų nuimti pakuočių atliekų ir antrinių žaliavų konteinerių sąrašas, nurodant jų identifikacinius numerius, adresą, GPS koordinates pateikiamas likus 6 (šešiems) mėnesiams iki Sutarties pabaigos.
	7. Visos ataskaitos (kartu su pridedamais prie jų dokumentais) Užsakovui teikiamos elektroninėse laikmenose, pasirašytos sertifikuotu Paslaugų teikėjo elektroniniu parašu. Ataskaitose visi duomenys pateikiami lentelėse pagal Užsakovo ir Paslaugų teikėjo iš anksto suderintas formas. Elektroninėje laikmenoje ataskaita pateikiama Excel formatu (arba lygiaverčiu), kita informacija ir dokumentai – taikomosiomis programomis ,,Word“ ir ,,PowerPoint“ nuskaitomų rinkmenų formatais (.docx ir .doc, bei .pptx ir .ppt arba lygiaverčiais) arba PDF formatu (arba lygiaverčiu).
	8. Užsakovo sprendimu, Paslaugų teikėjui gali būti suteikiamas iki 5 (penkių) darbo dienų terminas bet kuriai ataskaitai pataisyti, patikslinti, ištaisyti neatitikimus. Jei nepateikiama naujų aplinkybių dėl ataskaitos pataisymo, patikslinimo, laikoma, kad ataskaita pateikta galutinė, priimant Užsakovo pastabas. Jeigu Užsakovas nepateikia pastabų dėl pateiktos ataskaitos duomenų patikslinimo, pataisymo ar neatitikimų ištaisymo per 10 (dešimt) darbo dienas nuo ataskaitos pateikimo, laikoma, kad suteiktos paslaugos priimtos.
2. **REIKALAVIMAI PASLAUGŲ KOKYBEI**
	1. Paslaugų teikėjas privalo laikytis reikalavimų Paslaugų teikimo kokybei užtikrinti.
	2. Kokybės užtikrinimo sistema turi garantuoti, kad:
		1. visi atliekų turėtojų pranešimai bus registruojami ir apie juos pranešama Užsakovui;
		2. esant atliekų turėtojų pranešimuose pagrįstiems nusiskundimams, nustatyti trūkumai bus laiku pašalinti;
		3. Paslauga bus teikiama, nepažeidžiant Užsakovo nustatytų Sutarties nuostatų ir sąlygų, Savivaldybės atliekų tvarkymo taisyklių ir kitų teisės aktų reikalavimų;
		4. vykdydamas Sutartį Paslaugų teikėjas sieks suteikti šioje techninėje specifikacijoje ir Sutartyje apibrėžtos kokybės Paslaugą.
	3. Paslaugų kokybę nusako šie rodikliai:
		1. Užsakovo ar Administratoriaus įrangos atliekų surinkimo transporto priemonių kabinose pritvirtinimo bei prisijungimo prie elektros šaltinio be atskiro Paslaugų teikėjo sutikimo galimybė;
		2. Prieigos prie serverių, kuriose talpinamos nuotraukos ir/ ar vaizdo įrašai suteikimas;
		3. atliekų turėtojų pranešimų su nusiskundimais skaičiaus mažėjimas, visų nustatytų trūkumų pagal gautus pranešimus pašalinimas laiku ir pagarbus elgesys su atliekų turėtojais;
		4. pakuočių atliekų ir antrinių žaliavų konteinerių ištuštinimas laiku pagal suderintą ir paskelbtą grafiką;
		5. pakuočių atliekų ir antrinių žaliavų konteinerių fiksavimas ir perdavimas į Užsakovo ar Administratoriaus informacinę sistemą;
		6. galiojančių Savivaldybės atliekų tvarkymo taisyklių, Molėtų rajono triukšmo prevencijos viešosiose vietose taisyklių ir kitų teisės aktų nuostatų laikymasis;
		7. savalaikis prarastų ar nepataisomai sugadintų, susidėvėjusių pakuočių atliekų ir antrinių žaliavų konteinerių savalaikis keitimas pakuočių atliekų ir antrinių žaliavų konteineriais iš konteinerių rezervo;
		8. tinkama bendro naudojimo pakuočių atliekų ir antrinių žaliavų konteinerių priežiūra ir savalaikis remontas bei jų plovimas ir dezinfekavimas pagal techninėje specifikacijoje nustatytus reikalavimus;
		9. tvarkos ir švaros aplink bendro naudojimo pakuočių atliekų ir antrinių žaliavų konteinerius bei individualaus naudojimo pakuočių atliekų ir antrinių žaliavų konteinerių ištuštinimo vietose palaikymas jų ištuštinimo metu;
		10. ištuštintų pakuočių atliekų ir antrinių žaliavų konteinerių pastatymas atgal į buvusią vietą su uždengtais dangčiais;
		11. teisingų duomenų pateikimas apie pristatytas į atliekų paruošimo naudoti įrenginius ir (arba) atliekų priėmimo (perkrovimo) aikštelę iš pakuočių atliekų ir antrinių žaliavų konteinerių surinktas atliekas, teisingas pristatytų paruošimui ir (arba) laikinam pasaugojimui atliekų deklaravimas;
		12. tinkamos naudojimosi pakuočių atliekų ir antrinių žaliavų konteineriais kontrolės vykdymas;
		13. teisingas ir savalaikis ataskaitų sudarymas ir informacijos ataskaitose perdavimas Užsakovui nurodytu laiku;
		14. Paslaugų teikimas technines specifikacijas atitinkančiais atliekų surinkimo automobiliais;
		15. savalaikis ir tinkamas atliekų surinkimo automobilių pakeitimas jiems sugedus ar dėl kitų priežasčių;
		16. Paslaugų teikėjo komandai nustatytų reikalavimų laikymasis;
		17. konteinerių identifikavimo sistemos sklandus ir netrikdomas veikimas.
	4. Paslaugų teikėjo atsakomybė už Paslaugų kokybės rodiklių nesilaikymą yra apibrėžiama Paslaugų sutartyje.
3. **TECHNINĖS SPECIFIKACIJOS PRIEDAI**
	1. Priedas Nr. 1. Pakuočių atliekų ir antrinių žaliavų konteinerių suvestinė.
	2. Priedas Nr. 2. Organizacijų 2022-05-31 raštas Nr. SR-22-0531 „Informavimas apie organizacijų parinktus pakuočių atliekų paruošėjus naudoti ir naudotojus“.

**Priedai pateikiami elektronine forma.**

1. **TAIKYTINI TEISĖS AKTAI**
	1. Sutarties vykdymo metu Paslaugų teikėjas privalo vadovautis šiais teisės aktais (jų aktualiomis redakcijomis):
		1. Lietuvos Respublikos atliekų tvarkymo įstatymu;
		2. Lietuvos Respublikos pakuočių ir pakuočių atliekų tvarkymo įstatymu;
		3. Lietuvos Respublikos mokesčio už aplinkos teršimą įstatymu;
		4. Lietuvos Respublikos vietos savivaldos įstatymu;
		5. Lietuvos Respublikos viešųjų pirkimų įstatymu;
		6. 2012 m. spalio 23 d. Lietuvos Respublikos aplinkos ministro įsakymu Nr. D1–857 „Dėl minimalių komunalinių atliekų tvarkymo Paslaugų kokybės reikalavimų patvirtinimo“;
		7. Lietuvos Respublikos aplinkos ministro 2022 m. balandžio 29 d. įsakymas Nr. D1-123 „Dėl Pakuočių atliekų, susidarančių komunalinių atliekų sraute, rūšiuojamojo surinkimo ir vežimo paslaugos teikimo būtinųjų reikalavimų ir pakuočių atliekų tvarkymo organizavimo ir finansavimo sutarties būtinųjų sąlygų patvirtinimo“
		8. Lietuvos Respublikos aplinkos ministro 2012 m. spalio 23 d. įsakymu Nr. D1-857 „Dėl Minimalių komunalinių atliekų tvarkymo paslaugos kokybės reikalavimų patvirtinimo“
		9. 2011 m. vasario 21 d. Lietuvos Respublikos susisiekimo ministro įsakymu Nr. 3–100 „Dėl energijos vartojimo efektyvumo ir aplinkos apsaugos reikalavimų, taikomų įsigyjant kelių transporto priemones, nustatymo ir atvejų, kada juos privaloma taikyti, tvarkos aprašo patvirtinimo“;
		10. 2002 m. vasario 18 d. Lietuvos Respublikos susisiekimo ministro įsakymu Nr. 3–66 „Dėl maksimalių leidžiamų transporto priemonių matmenų, leidžiamų ašies (ašių) apkrovų, leidžiamos bendrosios masės patvirtinimo“;
		11. 2022 m. birželio 1 d. Lietuvos Respublikos Vyriausybės nutarimu Nr. 573 „Dėl Lietuvos Respublikos Vyriausybės 2002 m. balandžio 12 d. nutarimo Nr. 519 „Dėl Valstybinio strateginio atliekų tvarkymo plano patvirtinimo“ pakeitimo“ patvirtintu Valstybiniu atliekų prevencijos ir tvarkymo 2021-2027 metų planu;

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_